Maa Gyihova Ndeanlɛ Ɛnwo Wɔ | Debiezukoalɛ\nKENGA YE WƆ Afrikaans Albanian Amharic Arabic Argentina Mumule Aneɛ Armenian Aymara Azerbaijani Azerbaijani (Cyrillic) Bicol Brazil Mumule Aneɛ Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Colombia Mumule Aneɛ Croatian Czech Danish Dutch Efik English Estonian Ewe Finnish French Ga Georgian German Giliki Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Italy Mumule Aneɛ Japan Mumule Aneɛ Japanese Kazakh Kikuyu Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Mexico Mumule Aneɛ Mixe (North Central) Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Quechua (Ayacucho) Quechua (Bolivia) Romanian Russia Mumule Aneɛ Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n“Ɛfa wɔ [folɛdulɛ] ne ɛsinza me, na nzinlii ɛbalie me anyunlunyia nu.”—EDW. 73:24.\nDuzu a kile kɛ Nwovolɛ Kpole ne ɛnli mɔguazo wɔ ndeanlɛ nwo ɛ?\nDuzu ati a ɔwɔ kɛ yɛ nye die nwo kɛ yɛ Nwovolɛ ne kola ‘kakyi ye adwenle ɛ’?\nSaa Gyihova tu yɛ folɛ anzɛɛ ɔtea yɛ a, duzu a ɔwɔ kɛ yɛyɛ a?\n1, 2. (a) Ninyɛne boni mɔ a nwolɛ hyia na yɛ nee Gyihova anyia abusuabɔlɛ kpalɛ a? (b) Saa yɛsukoa mɔɔ menli yɛle ye wɔ Nyamenle ndeanlɛ nwo la kpalɛ a, kɛzi ɔbaboa yɛ ɛ?\n“NA MAME, ɔle kpalɛ kɛ menwɔbikye Nyamenle; meyɛ Awulae Nyamenle ne me ɛvealeka.” (Edw. 73:28) Edwɛndolɛnli ne vale ɔ nwo dole Nyamenle anwo zo. Duzu a manle ɔzile kpɔkɛ ɛhye a? Mekɛ mɔɔ edwɛndolɛnli ne nwunle azondwolɛ mɔɔ amumuyɛma lɛ la, ɛkɛ ne ala ɔlile nyane wɔ ye ahonle nu. Ɔvale nyanelilɛ ɔhanle kɛ: “Meyɛ me ahonle nu bɔkɔbɔkɔ mgbane, menrinzi me sa anwo kɛ menze nwolɛ bie mgbane.” (Edw. 73:2, 3, 13, 21) Noko mekɛ mɔɔ ɔhɔle “Nyamenle Ɛzonlenlɛ Sua ne” anu la, ɔnyianle moalɛ yemɔti abusuabɔlɛ mɔɔ ɔ nee Nyamenle lɛ la anzɛkye. (Edw. 73:16-18) Ɛhye yɛle ɛzukoalɛdeɛ titile manle sonla ɛhye mɔɔ sulo Nyamenle la: Saa ɔ nee Nyamenle banyia abusuabɔlɛ kpalɛ a, kyesɛ ɔ nee Nyamenle menli tu, ɔtie folɛdulɛ, na ɔdi zo.—Edw. 73:24.\n2 Yɛdayɛ noko yɛkpondɛ kɛ yɛ nee nɔhalɛ nee tease Nyamenle ne nyia abusuabɔlɛ. Saa ɛhye bahola ayɛ boɛ a, kyesɛ yɛmaa ye folɛdulɛ anzɛɛ ye ndeanlɛ nwo yɛ yɛyɛ menli mɔɔ ɔdie bɛ ɔto nu! Tete ne, Nyamenle vi anwunvɔnezelɛ nu manle menli nee maanle bie mɔ adenle kɛ bɛyɛ ye ndeanlɛ nwo debie. Bɛhɛlɛ mɔɔ bɛyɛle la wɔ Baebolo ne anu kɛ “bɛfa bɛahilehile yɛ” na ‘yeayɛ kɔkɔbɔlɛ yeamaa yɛ, ɔluakɛ ewiade ne awieleɛ mekɛ a yɛwɔ nu la.’ (Wulo. 15:4; 1 Kɔl. 10:11) Saa yɛneɛnlea edwɛkɛ ɛhye mɔ anu kpalɛ a, ɔbamaa yɛanwu Gyihova su ne kpalɛ nee kɛzi yɛbamaa yeanwo yɛ la.\nKƐZI NWOVOLƐ FA YE TUMI YƐ GYIMA LA\n3. Kɛzi bɛyɛ tumi mɔɔ Gyihova lɛ ye wɔ menli nwo zo la anwo ndonwo wɔ Ayezaya 64:8 nee Gyɛlɛmaya 18:1-6 la ɛ? (Nea nvoninli ne mɔɔ yɛvale yɛbɔle ɔ bo la.)\n3 Ayezaya 64:8 ka tumi mɔɔ Gyihova lɛ ye wɔ menli nee maanle maanle nwo zo anwo edwɛkɛ kɛ: “O [Gyihova], wɔmɔ a ɛle yɛ ze a; yɛmɛ, yɛle ndɛtɛlɛ, yɛɛ wɔmɔ a ɛle nwovolɛ ne a; yɛ muala yɛle ɛ sa anloa gyima.” Nwovolɛ lɛ tumi wɔ ndɛtɛlɛ zo ɔkola ɔfa ɔnwo debie wɔ adenle biala mɔɔ ɔkulo la azo. Ndɛtɛlɛ ne ɛnrɛhola ɛnrɛyɛ nwolɛ ɛhwee. Zɔhane ala a ɔde ye wɔ sonla nee Nyamenle avinli a. Sonla ɛnrɛhola ɔ nee Nyamenle ɛnrɛzu kpolera kɛmɔ ndɛtɛlɛ ɛnrɛhola ɔ nee nwovolɛ ɛnrɛzu kpolera la.—Bɛgenga Gyɛlɛmaya 18:1-6.\n4. Asoo Gyihova nwo menli anzɛɛ maanle bie mɔ boɛ na yeanwo bie mɔ ɛtane ɔ? Kilehile nu.\n4 Gyihova manle tete Yizilayɛma nwunle kɛ ɔlɛ bɛ nwo zo tumi kɛmɔ nwovolɛ lɛ tumi wɔ ndɛtɛlɛ nwo zo la. Noko ngakyile bie wɔ nu. Nwovolɛ kola fa ndɛtɛlɛ nwo debie biala mɔɔ ɔkulo la. Asoo Gyihova nwo menli anzɛɛ maanle bie mɔ boɛ na yeanwo bie mɔ ɛtane ɔ? Baebolo ne bua kɛ kyɛkyɛ. Gyihova ɛva ahyɛlɛdeɛ bie mɔɔ sonle bolɛ la ɛmaa yɛ—yɛlɛ adenle yɛkpa mɔɔ yɛkulo. Ɔnva ye tumi kpole ne ɔnsisi yɛ. Saa menli kulo kɛ Gyihova bɛ Bɔvolɛ ne nwo bɛ a, bɛlɛ adenle bɛsi nwolɛ kpɔkɛ.—Bɛgenga Gyɛlɛmaya 18:7-10.\n5. Saa menli ammaa Gyihova annwo bɛ a, kɛzi ɔfa ye tumi ne ɔdi gyima ɛ?\n5 Na saa bie mɔ ɛngulo kɛ Nwovolɛ Kpole ne nwo bɛ ɛ? Kɛzi ɔfa ye tumi ne ɔdi gyima ɛ? Suzu debie mɔɔ bɛangola bɛanva ndɛtɛlɛ bɛanyɛ a bɛyɛ ye la anwo nea. Bie a nwovolɛ ne bava ayɛ debie fofolɛ anzɛɛ ɔbagua ye lɔ! Mekɛ dɔɔnwo ne ala, saa bɛangola bɛanva ndɛtɛlɛ ne bɛanyɛ debie a, ɛnee ɔvi nwovolɛ ne. Noko tɛ kɛ ɔde ye wɔ yɛ Nwovolɛ ne anwo la ɛne. (Mɛla 32:4) Saa awie ammaa Gyihova annwo ye a, ɛnee nvonleɛ ne vi ɔdaye. Gyihova gyinla alesama nyɛleɛ zo a ɔnwo bɛ a. Ɔfa bɛdabɛ mɔɔ bɛdi ye edwɛkɛ zo la ɔyɛ debie mɔɔ nvasoɛ wɔ zo. Kɛ neazo la, Keleseɛnema mɔɔ bɛkpokpa bɛ la le ‘mbuakɛ ngɛnlɛma’ mɔɔ bɛbanwu bɛ “anwunvɔne.” Noko menli mɔɔ ɛndie Nyamenle la, “ye ɛya ne wɔ bɛ nwo zo na ɔbazɛkye bɛ.”—Wulo. 9:19-23.\n6, 7. Kɛzi asolo mɔɔ Belemgbunli Devidi nee Belemgbunli Sɔɔlo yɛle ye wɔ Gyihova folɛdulɛ nwo la ɛ?\n6 Ndenle mɔɔ Gyihova dua zo nwo menli la anu ko a le ye folɛdulɛ anzɛɛ ndeanlɛ. Saa yɛsuzu Yizilayɛ arelemgbunli nwiɔ ne mɔɔ bɛlumua—Sɔɔlo nee Devidi anwo a, ɔbamaa yɛanwu kɛzi ɔdi menli mɔɔ ɔnwo bɛ anwo zo tumi la. Mɔɔ Belemgbunli Devidi nee Batehyɛba zɛkyele agyalɛ la, ye nyɛleɛ ne vale ngyegyelɛ rɛlɛle ye nee menli dɔɔnwo. Ɛnee Devidi le belemgbunli noko Gyihova deanle ye kpalɛ. Gyihova zoanle ye ngapezonli Neetan ɔmanle ɔdendɛle anyebolo zo ɔhilele Devidi. (2 Sam. 12:1-12) Duzu a Devidi yɛle a? Ɔlile nyane na ɔnlunle ɔ nwo. Nyamenle zele Devidi anwunvɔne.—Bɛgenga 2 Samoɛle 12:13.\n7 Noko Belemgbunli Sɔɔlo mɔɔ Devidi lile ye agya la andie folɛdulɛ. Ɛnee Gyihova ɛlua ye ngapezonli Samoɛle anwo zo ɛha ɛhile Sɔɔlo kɛ: Ɔzɛkye Amalɛkema nee bɛ nyɛmoa. Sɔɔlo anli edwɛkɛ ɛhye azo. Yeangu Egage, belemgbunli ne nee nane biala mɔɔ ɔle kpalɛ la. Kɛmɔti ɛ? Ɔluakɛ ɛnee ɔkpondɛ anyunlunyia. (1 Sam. 15:1-3, 7-9, 12) Mekɛ mɔɔ bɛdule Sɔɔlo folɛ la anrɛɛ ɔwɔ kɛ ɔbɛlɛ ɔ nwo aze na ɔmaa Nwovolɛ Kpole ne siezie ye. Noko Sɔɔlo ammaa bɛanwo ye. Yeanlie ye nvonleɛ yeando nu. Ɔbuale ɔ nwo benle kɛ bɛbahola bɛava nyɛmoa ne mɔ bɛabɔ afɔle, yemɔti yeambu Samoɛle folɛdulɛ ne. Gyihova kpole Sɔɔlo kɛ belemgbunli, na Sɔɔlo nee Nyamenle avinli anyɛ kpalɛ bieko.—Bɛgenga 1 Samoɛle 15:13-15, 20-23.\nSɔɔlo ambu folɛdulɛ, ɔkpole. Yeammaa bɛanwo ye! (Nea ɛdendɛkpunli 7)\nDevidi lile nyane na ɔliele folɛdulɛ ɔdole nu. Ɔmanle Nyamenle nwonle ye. Ɛdawɔ noko ɛ? (Nea ɛdendɛkpunli 6)\nNYAMENLE ƐNLI MƆGUAZO\n8. Duzu a yɛbahola yɛazukoa yɛavi mɔɔ Yizilayɛma yɛle wɔ mekɛ mɔɔ ɛnee Gyihova kpondɛ kɛ ɔnwo bɛ la anu a?\n8 Gyihova nwonle menli nee maanle. Ɔliele Yizilayɛma ɔvile akɛlɛzonlenlɛ nu wɔ Yigyibiti wɔ ɛvolɛ 1513 K.Y.M., na bɛ nee Nyamenle yɛle ngyekyeleɛ. Ɛnee Yizilayɛma lɛ nwolɛ adenle kɛ bɛbamaa Nwovolɛ Kpole ne anwo bɛ. Noko menli ne hɔle zo yɛle ɛtane wɔ Gyihova anye zo. Bɛzonlenle maanle mɔɔ ɛnee ɛbɔ bɛ ɛyia la nyamenle ne mɔ. Gyihova maanle ngapezoma doale zo dule Yizilayɛma folɛ, noko bɛandie. (Gyɛ. 35:12-15) Ɔlua anzosesebɛ mɔɔ Yizilayɛma yɛle la ati, ɛnee ɔwɔ kɛ bɛtwe bɛ nzo. Kɛmɔ bɛyɛ buakɛ mɔɔ fɛta ɛzɛkyelɛ la, Aseleama lile mbusua-bulu belemgbunlililɛ ne mɔɔ wɔ sɔlɔ la azo konim yɛɛ Babelɔnma lile mbusua-nwiɔ belemgbunlililɛ ne mɔɔ nyiankɛ la azo konim. Nea kɛzi ɛhye le ɛzukoalɛdeɛ maa yɛ a! Saa yɛmaa adenle a yɛɛ Gyihova bahola anwo yɛ a.\n9, 10. Duzu a Nenɛvɛma yɛle ye wɔ Nyamenle kɔkɔbɔlɛ ne anwo a?\n9 Gyihova manle menli mɔɔ ɛnee de Aseleama suakpole Nenɛvɛ azo la noko adenle kɛ bɛdie ye kɔkɔbɔlɛ. Ɔzele Dwona kɛ: “Kɔ suakpole Nenɛvɛ mɔɔ ɛlie duma kpole la azo na kɔbɔ nolo, bɔ bɛ ɛrele zo kɛ menwu bɛ amumuyɛ mɔɔ bɛyɛ la amuala.” Ɛnee ɔwɔ kɛ bɛsɛkye Nenɛvɛ.—Dwn. 1:1, 2; 3:1-4.\n10 Noko akee, mekɛ mɔɔ Dwona bɔle ɛzɛkyelɛ ne nolo la, “menli mɔɔ wɔ Nenɛvɛ la liele Nyamenle lile. Bɛ muala bɛliele bɛdole nuhua kɛ bɛkeda ɛrele, bɛahye ɛhɔne, mgbolema nee ahoahweabane.” Belemgbunli ne vi “ye belemgbunli ebia ne azo ɔdwazole, ɔkpale ye belemgbunli tɛladeɛ ne ɔguale, ɔvale ɛrele ɔhedale, na ɔvale nzonle ɔbɔle ɔ nwo.” Nenɛvɛma manle Gyihova nwonle bɛ na bɛnlunle bɛ nwo. Ɛhye ati, Gyihova anzɛkye bɛ.—Dwn. 3:5-10.\n11. Kɛzi Gyihova nee Yizilayɛma yɛɛ Nenɛvɛma lile la maa ye subane boni a da ali a?\n11 Ɛnee Nyamenle ɛkpa Yizilayɛ maanle ne ɛdeɛ, noko ɛnee ɔngile kɛ bɛbo ndeanlɛ zo. Ɛnee Nenɛvɛma nee Nyamenle ɛnlɛ ngyekyeleɛ biala. Noko akee, bɛ nye liele mɔdenle mɔɔ Gyihova bɔle kɛ ɔnwo bɛ la anwo yemɔti ɔzele bɛ anwunvɔne. Neazo nwiɔ ɛhye maa ɔda ali wienyi kɛ Gyihova yɛ Nyamenle ne, “ɔnli mɔguazo”!—Mɛla 10:17.\nGYIHOVA TE EDWƐKƐ BO YƐƐ ƆNLE KYENGYE\n12, 13. (a) Saa menli maa Nyamenle nwo bɛ a, duzu ati a ɔkakyi ye adwenle ɛ? (b) Gyihova mɔɔ ‘ɔkakyi ye adwenle’ la hilele duzu manle Sɔɔlo? yɛɛ Nenɛvɛma?\n12 Adenle mɔɔ Gyihova kulo kɛ ɔdua zo ɔnwo yɛ la maa yɛnwu kɛ ɔte edwɛkɛ bo na ɔnle kyengye. Yɛnwu ɛhye wɔ mekɛ mɔɔ Gyihova kɛzi kpɔkɛ kɛ ɔgyinla ye pɛlepɛlelilɛ zo yeayɛ debie na ɔkɛnwu kɛ menli ne ɛnlu bɛ nwo na ɔkɛhakyi ye adwenle la anu. Baebolo ne ka kɛ Gyihova hanle ye wɔ Yizilayɛ belemgbunli mɔɔ lumua la anwo kɛ: “Mevu me nwo kɛ menyɛle Sɔɔlo belemgbunli a.” (1 Sam. 15:10, 11) Mekɛ mɔɔ menli mɔɔ wɔ Nenɛvɛ lunle bɛ nwo na bɛgyakyile bɛ ɛtane ne la, Baebolo ne hanle kɛ: ‘Nyamenle hakyile ye adwenle, yeammaa munzule kpole ne mɔɔ anrɛɛ ɔmaa yeara bɛ nwo zo la amba.’—Dwn. 3:10.\n13 Hibulu edwɛkɛkpɔkɛ mɔɔ bɛhile ɔ bo wɔ ɛke kɛ “ɔhakyile ye adwenle” la eza kile kɛ ɔgyakyile mɔɔ anrɛɛ ɔyɛ la. Gyihova hakyile adwenle mɔɔ ɛnee ɔlɛ ye wɔ Sɔɔlo anwo la, ɔkpole ye kɛ belemgbunli. Tɛ kɛ Gyihova vonle a ɔkpale Sɔɔlo la ati a ɔhakyile ye adwenle a, emomu, kɛmɔ Sɔɔlo annyia diedi na ɔyɛle anzosesebɛ la ati ɔ. Nɔhalɛ Nyamenle ne hakyile ye adwenle wɔ mɔɔ ɔhanle kɛ ɔfa yeayɛ Nenɛvɛma la anwo. Nea kɛzi ɔmaa arɛlekyekyelɛ kɛ yɛbanwu kɛ yɛ Nwovolɛ ne te edwɛkɛ bo na ɔnle kyengye, ɔle dovolɛ yɛɛ anwunvɔnezelɛ wɔ ye afoa, na saa ɛtanevolɛ nu ɔ nwo a ɔlɛ ɛhulolɛ kɛ ɔbahakyi ye adwenle a!\nBƐMMAMAA YƐKPO GYIHOVA NDEANLƐ\n14. (a) Kɛzi Gyihova nwo yɛ ɛnɛ ɛ? (b) Saa Nyamenle kpondɛ kɛ ɔnwo yɛ a, duzu a ɔwɔ kɛ yɛyɛ a?\n14 Ɛnɛ, Gyihova dua ye Edwɛkɛ, Baebolo ne nee ye ahyehyɛdeɛ ne azo a ɔnwo yɛ titile a. (2 Tem. 3:16, 17) Asoo ɔnle kɛ yɛdi folɛdulɛ anzɛɛ ndeanlɛ biala mɔɔ bɛdua ndenle ɛhye mɔ azo bɛfa bɛmaa yɛ la azo ɔ? Ɔnva nwo mekɛ tendenle mɔɔ bɛzɔnenle yɛ anzɛɛ nwolɛ adenle dɔɔnwo mɔɔ yɛnyia ye wɔ ye ɛzonlenlɛ ne anu la, ɔwɔ kɛ yɛdi Gyihova folɛdulɛ zo yɛmaa ɔnwo yɛ kɛ mbuakɛ ngɛnlɛma.\n15, 16. (a) Saa bɛtea awie na ɛzonlenlɛ nu nwolɛ adenle bie fi ɔ sa a, nganeɛ ɛtane boni a ɔbahola yeade a? Maa neazo. (b) Duzu a baboa yɛ na yɛali nganeɛdelɛ ɛtane mɔɔ ndeanlɛ fa ba la azo a?\n15 Ndeanlɛ ne bie le adehilelɛ anzɛɛ ɛdenrɛdenrɛlɛ. Noko, ɔdwu mekɛ ne bie a ɔkola ɔyɛ ahwibɛnyunlu ɔluakɛ yɛyɛ mɔɔ bɛnyɛ la ati. Ndeanlɛ ɛhye bie a le nwolɛ adenle mɔɔ ɔfi bɛ sa la. Bɛmaa yɛzuzu Dennis * mɔɔ ɛnee sonle kɛ kpanyinli la neazo ne anwo. Ɔvonle wɔ gyima nu, yemɔti bɛhanle ɔ nyunlu. Mekɛ mɔɔ bɛbɔle ye nolo wɔ asafo ne anu kɛ Dennis ɛnle kpanyinli bieko la, kɛzi ɔdele nganeɛ ɛ? Ɔka kɛ, “Mendele nganeɛ kɛ mewie. Ɛnee menyia nwolɛ adenle dɔɔnwo wɔ ɛvolɛ 30 mɔɔ ɛze la anu. Ɛnee mele dahuu adekpakyelɛ, mezonle wɔ Bɛtɛle, bɛkpale me sonvolɛ yɛɛ akee kpanyinli. Bɔ zo mɔɔ memaa me maangyeba nyianu bo ɛdendɛlɛ mɔɔ lumua a. Arɛlevilɛ nu, ɔ muala ɛvi me sa. Nyiane hunle me yɛɛ mendele nganeɛ kɛ me nyunlu ɛgua aze, menyianle adwenle kɛ me nwo ɛnlɛ nvasoɛ biala wɔ ahyehyɛdeɛ ne anu.”\n16 Ɛnee ɔwɔ kɛ Dennis kakyi ye subane, ɔtwe ɔ nwo ɔfi ɛtane ne mɔɔ ɔdaye ti ɔwɔ kɛ bɛtenrɛdenrɛ ye la anwo. Noko duzu a boale ye manle ɔlile nganeɛdelɛ ɛtane ne azo a? Ɔka kɛ: “Menzile kpɔkɛ kɛ mebava me nwo meawula sunsum nu gyimalilɛ nu dahuu. Mediema ne mɔ yɛɛ asafo mbuluku boale me kpalɛ. Ɛnee edwɛkɛ ‘Did You Once Serve? Can You Serve Again?’ mɔɔ wɔ August 15, 2009, The Watchtower ne anu la le kɛ kɛlata mɔɔ bɛhɛlɛ me bɛlɛfa bɛabua me asɔneyɛlɛ la. Folɛdulɛ ɛhye a me nye liele nwolɛ kpalɛ a, ‘Kɛmɔ ɛnlɛ ɛzonlelilɛ dɔɔnwo wɔ asafo ne anu la ati, maa wɔ sunsum nu gyinlabelɛ ne ɛhɔ ɔ nyunlu kpalɛ.’” Kɛzi ndeanlɛ ne ɛboa Dennis ɛ? Ɔka kɛ: “Ɛvolɛ ekyi pɛle nu la, Gyihova manle menyianle nwolɛ adenle bieko kɛ asafo nu sonvolɛ.”\n17. Adenle boni azo a ɛdulɛ kola boa awie mɔɔ kɛyɛ ɛtane la ɛ? Maa neazo.\n17 Ɛdulɛ noko le ndeanlɛ bieko mɔɔ vi Gyihvoa ɛkɛ a. Ɔbɔ asafo ne anwo bane yɛɛ ɔboa ɛtanevolɛ ɔmaa ɔgyakyi ye ɛtane. (1 Kɔl. 5:6, 7, 11) Bɛdule Robert la asɛɛ ɔnyianle ɛvolɛ 16 na bɛalie ye. Zɔhane mekɛ ne ye awovolɛ nee ɔ mediema ne mɔ lile adehilele mɔɔ wɔ Nyamenle Edwɛkɛ ne anu kɛ bɛ nee ɛtanevolɛ mmatu yɛɛ bɛmmabiza ye ahye bɔbɔ la azo kpalɛ. Bɛliele Robert la ɛvolɛ ekyi ɛgua nu na kɛkala ɔlɛnyia sunsum nu anyuhɔlɛ. Mekɛ mɔɔ bɛbizale ye kɛ duzu a boale ye manle ɔziale ɔrale Gyihova nee Ye menli ne anwo bieko la, ɔbuale kɛ kpɔkɛ mɔɔ ye abusua ne zile la ɔ. “Saa me abusua ne nee me dule ekyii bie bɔbɔ a, anrɛɛ meannwu kɛzi ɔhyia kɛ mesia mekɔ Nyamenle ɛkɛ bieko la.”\n18. Ndɛtɛlɛ boni a ɔwɔ kɛ yɛyɛ ye wɔ Nwovolɛ Kpole ne asa nu a?\n18 Bie a ɔngyia kɛ bɛkɛdu yɛ, noko yɛle kɛ ndɛtɛlɛ ne boni wɔ Nwovolɛ Kpole ne asa nu? Saa bɛtea yɛ a duzu a yɛyɛ a? Asoo yɛbayɛ kɛ Devidi anzɛɛ Sɔɔlo? Nwovolɛ Kpole ne le yɛ Ze. Mmamaa ɛ rɛle fi ye ɛlɛ kɛ ‘Gyihova tea mɔɔ ɔkulo ye la, kɛmɔ selɛ tea ɔ ra nrenya mɔɔ ɔ nye die ɔ nwo la.’ Yemɔti, ‘saa Gyihova tea wɔ adenrɛdenrɛ wɔ a, mmakpo, yɛɛ saa ɔtwi ɛ nyunlu a, mmamaa ɔyɛ wɔ ɛvɛlɛ.’—Mrɛ. 3:11, 12.\n^ ɛden. 15 Tɛ bɛ aluma kpalɛ ɔ.\nDuzu Ati A Ɔwɔ Kɛ Yɛbu Menli Mɔɔ Lɛ Tumi La Ɛ?


Duzu Ati A Nyamenle Bɔle Azɛlɛ Ye A? | Baebolo ne Kilehile\nDuzu ati a Nyamenle bɔle alesama a?\nAdenle boni azo a bɛdwazo bɛtia Nyamenle a?\nKɛ asetɛnla wɔ azɛlɛ ye azo bayɛ wɔ kenlebie ɛ?\n1. Duzu ati a Nyamenle bɔle azɛlɛ ye a?\nDEƐ mɔɔ ɔti Nyamenle bɔle azɛlɛ ye la yɛ anyelielɛ kpole. Gyihova kpondɛ kɛ menli mɔɔ te kpɔkɛ, na bɛ nye die la yi azɛlɛ ye azo tɛkɛɛ. Baebolo ne ka ye kɛ “Nyamenle hyele tola wɔ Yidɛn” na ɔmanle “mbaka kɔsɔɔti mɔɔ le ngɛnlɛma nee mɔɔ bɛdi a ɔyɛ boɛ la fifile.” Mekɛ mɔɔ Nyamenle bɔle nrenya nee raalɛ mɔɔ lumua, Adam nee Yive la, ɔvale bɛ ɔhɔdɛnlanle zɔhane aako kɛnlɛma ne anu na ɔhanle ɔhilele bɛ kɛ: “Bɛlɔ bɛyɛ mɔnwo mɔnwo bɛyi azɛlɛ ye na bɛzie azɛlɛ ye.” (Mɔlebɛbo 1:28; 2:8, 9, 15) Ɛhye ati ɛnee Nyamenle kulo kɛ alesama wo mralɛ, na bɛtɛlɛ zɔhane tola aako ne anu wɔ azɛlɛ ye azo amuala, na bɛnea nane ne mɔ anwo zo.\n2. (a) Kɛzi yɛkola yɛnwu ye kɛ deɛ mɔɔ ɔti Nyamenle bɔle azɛlɛ ne la bara nu ɛ? (b) Kɛmɔ Baebolo ne kile la, menli boni a badɛnla aze dahuu a?\n2 Asoo ɛdie ɛdi kɛ deɛ mɔɔ ɔti Gyihova Nyamenle bɔle menli kɛ bɛdɛnla azɛlɛ ye azo paladaese nu la bara nu kenlebie? Nyamenle se: “Meha, na mebamaa yeayɛ zɔ.” (Ayezaya 46:9-11; 55:11) Ɛhɛe, Nyamenle bayɛ debie biala mɔɔ yezi kpɔkɛ kɛ ɔyɛ la! Ɔse: ‘yeambɔ azɛlɛ ne mgbane’ na ‘ɔbɔle kɛ bɛdɛnla zolɛ.’ (Ayezaya 45:18) Menli boni a ɛnee Nyamenle kpondɛ kɛ bɛtɛnla azɛlɛ ye azo a? Na mekɛ tendenle nyɛ a ɛnee ɔkpondɛ kɛ bɛtɛnla zolɛ a? Baebolo ne ye ɔ nloa kɛ: “Tenlenema bava azɛlɛ ne ayɛ bɛ ɛdeɛ na bɛadɛnla zolɛ dahuu.”—Edwɛndolɛ 37:29; Yekile 21:3, 4.\n3. Alɔbɔlɛ edwɛkɛ boni a wɔ azɛlɛ ye azo ɛnɛ a, na ɛhye anwo kpuyia boni mɔ a wɔ ɛkɛ a?\n3 Ɔda ali kɛ, ɛhye ɛtɛbale nu. Kɛkala, menli nwo to bɛ na bɛwu; bɛko na bɛkuhu bɛ nwo bɔbɔ. Debie angɔ ye boɛ. Noko, kpolerazulɛ biala ɛnle nwolɛ kɛ Nyamenle anzuzu kɛ ɔwɔ kɛ azɛlɛ ne yɛ kɛmɔ yɛnwu ye kɛkala la! Duzu a zile a? Duzu ati a mɔɔ Nyamenle bɔle kpɔkɛ kɛ ɔbayɛ la ɛtɛbale nu a? Kɛmɔ ngyegyelɛ ne bɔle ɔ bo wɔ anwuma la ati tetedwɛkɛ buluku biala mɔɔ sonla ɛhɛlɛ la ɛnrɛhola ɛnrɛhilehile nuhua ɛnrɛhile yɛ.\nKPƆVOLƐ BIE MƆLEBƐBO\n4, 5. (a) Nwane a amgba luale ɛwɔlɛ ne anwo zo nee Yive dendɛle a? (b) Kɛzi awie mɔɔ di ɔ nwo eni, na ɔdi nɔhalɛ la bahola arayɛ awule ɛ?\n4 Baebolo ne anu buluku mɔɔ lumua la ka awie bie mɔɔ dwazole tiale Nyamenle wɔ Yidɛn tola ne anu la anwo edwɛkɛ. Bɛha ɔ nwo edwɛkɛ kɛ “ɛwɔlɛ,” noko ɛnee ɔnle nane bie ala. Baebolo buluku mɔɔ li awieleɛ la ka ɔ nwo edwɛkɛ kɛ ‘mɔɔ bɛfɛlɛ ye Abɔnsam nee Seetan, mɔɔ ɛbɛlɛbɛla ewiade amra amuala la.’ Eza bɛfɛlɛ ye “mɔmoane ɛwɔlɛ ne.” (Mɔlebɛbo 3:1; Yekile 12:9) Anwumabɔvolɛ ɛhye mɔɔ lɛ tumi anzɛɛ sunsum nu abɔdeɛ ɛhye mɔɔ ɛnyelɛ ɛnnwu ye la luale ɛwɔlɛ nwo zo dendɛle hilele Yive, kɛmɔ awie mɔɔ ɛbe kpalɛ la kola tendɛ ɔmaa ɔyɛ kɛ asɛɛ aboduaba bie mɔɔ bikye ye la a ɛlɛtendɛ la. Ɔda ali kɛ mekɛ mɔɔ Nyamenle zieziele azɛlɛ ne manle alesama kɛ bɛdɛnla zolɛ la ɛnee zɔhane sunsum nu sonla ne wɔ ɛkɛ.—Dwobu 38:4, 7.\n5 Noko, kɛmɔ Gyihova abɔdeɛ kɔsɔɔti di munli la ati, nwane a yɛle ɔ nwo “Seetan Abɔnsam” ɛhye a? Ye sikalɛ nu a le kɛ, Nyamenle sunsum nu mralɛ mɔɔ lɛ tumi la anu ko hakyile ɔ nwo Abɔnsam. Kɛzi ɔholale ɔrale ye zɔ ɛ? Ɔwɔ kɛ yɛnwu kɛ, ɛnɛ sonla mɔɔ di ɔ nwo eni na ɔdi nɔhalɛ la bahola arayɛ awule. Kɛzi ɛhye kola ba ye zɔ ɛ? Ahenle ne bahola anyia adwenle ɛtane wɔ ye ahonle nu. Saa ɔkɔ zo ɔdwenledwenle nwolɛ a, zɔhane adwenle ɛtane ne bahola arayɛ kpole. Akee saa nwolɛ adenle ba a, adwenle ɛtane ne mɔɔ yedwenledwenle nwolɛ toonwo la bamaa yeahola yeayɛ ɛtane.—Gyemise 1:13-15.\n6. Kɛzi Nyamenle sunsum nu ralɛ bie mɔɔ lɛ tumi la rayɛle Seetan Abɔnsam ɛ?\n6 Kɛ Seetan Abɔnsam edwɛkɛ ne yɛle la ɛne. Ɔbayɛ kɛ ɔdele kɛ Nyamenle ɛlɛka ahile Adam nee Yive kɛ bɛwo mralɛ na bɛ nee bɛ bo zo amra ɛyi azɛlɛ ne azo tɛkɛɛ. (Mɔlebɛbo 1:27, 28) Ɔda ali kɛ Seetan nyianle adwenle kɛ, ‘Me kunlu a anrɛɛ menli ɛhye mɔ kɔsɔɔti mɔɔ ɛlɛba arazonle Nyamenle la kɛzonle me!’ Ɛhye ati ɔnyianle adwenle ɛtane wɔ ye ahonle nu. Awieleɛ kolaa, ɔhanle Nyamenle anwo edwɛkɛ ɛtane ɔvale ɔbɛlɛbɛlale Yive. (Mɔlebɛbo 3:1-5) Ɛhye ati ɔrayɛle “Abɔnsam” mɔɔ kile “Dumasɛkyevo.” Mekɛ ko ne ala, ɔrayɛle Seetan, mɔɔ kile “Dwazotiavolɛ” la.\n7. (a) Duzu ati a Adam nee Yive wule a? (b) Duzu ati a Adam abo zo amra kɔsɔɔti yɛ mgbanyinli na bɛwu a?\n7 Seetan Abɔnsam luale adalɛ nee mɛlɛbɛla zo manle Adam nee Yive yɛle Nyamenle anwo anzosesebɛ. (Mɔlebɛbo 2:17; 3:6) Ɛhye ati, awieleɛ kolaa ne bɛwule, kɛmɔ ɛnee Nyamenle ɛha kɛ saa bɛyɛ anzosesebɛ a bɛbawu la. (Mɔlebɛbo 3:17-19) Kɛmɔ Adam rayɛle awie mɔɔ ɔnli munli wɔ mekɛ mɔɔ ɔyɛle ɛtane la ati, ɔ bo zo amra kɔsɔɔti nyianle ɛtane vile ye ɛkɛ ne. (Wulomuma 5:12) Yɛbahola yɛava kyɛnze mɔɔ bɛfa bɛto paano la yɛahilehile edwɛkɛ ne anu. Saa kyɛnze ne bondo a, kɛ paano biala mɔɔ bɛkɛdo ye nu la yɛ ɛ? Paano biala mɔɔ bɛkɛdo ye nu la bondo anzɛɛ nyia sinlidɔlɛ. Zɔhane ala yɛɛ ɔlua sinlidɔlɛ mɔɔ vi Adam ɛkɛ ne la ati, dasanli biala anwo “ɛbondo” a. Ɛhye ati a alesama amuala yɛ mgbanyinli na bɛwu a.—Wulomuma 3:23.\n8, 9. (a) Ɛzonle boni a ɔda ali kɛ Seetan dole a? (b) Duzu ati a Nyamenle anzɛkye atuadelɛma ne ɛkɛ ne ala ɛ?\n8 Mekɛ mɔɔ Seetan manle Adam nee Yive yɛle ɛtane tiale Nyamenle la, ɛnee ɔlɛfa atuadelɛ yeara. Ɛnee ɔlɛdwazo yeatia adenle mɔɔ Gyihova fa zo di tumi la. Mɔɔ ɛnee Seetan ɛlɛka ye bɔkɔɔ la a le kɛ: ‘Nyamenle ɛnle tumivolɛ kpalɛ. Ɔbɔ adalɛ na ɔfa ninyɛne mgbalɛ ɔfea menli mɔɔ ɔdi bɛ nwo zo tumi la. Ɔngyia kɛ alesama kɛmaa Nyamenle kɛli bɛ nwo zo tumi. Bɛkola bɛsi bɛ ti anwo kpɔkɛ wɔ mɔɔ le kpalɛ nee mɔɔ le ɛtane la anwo. Na saa medi bɛ nwo zo tumi a ɔbawie bɛ boɛ.’ Kɛ ɛnee Nyamenle bazi ali ɛzonle zɛhae mɔɔ yɛ nyane la anwo gyima ɛ? Bie mɔ suzu kɛ anrɛɛ ɛnee ɔwɔ kɛ Nyamenle ku menli mɔɔ dele atua ne la ɛkɛ ne ala. Noko asoo anrɛɛ yemɔ bamaa bɛanwu nɔhalɛ mɔɔ wɔ Seetan ɛzonledolɛ ne anu la ɔ? Asoo anrɛɛ ɔbamaa yeala ali kɛ adenle mɔɔ Nyamenle dua zo di tumi la le kpalɛ ɔ?\n9 Ɛnee pɛlepɛlelilɛ adwenle mɔɔ di munli mɔɔ Gyihova lɛ la ɛnrɛmaa ɔnrɛhu atuadelɛma ne ɛkɛ ne ala. Ɔzile kpɔkɛ kɛ ɔwɔ kɛ mekɛ gua nu na yeabua Seetan ɛzonledolɛ ne wɔ ahunludwolɛ adenle zo amaa yeala ali kɛ Abɔnsam a le adalɛ a. Ɛhye ati Nyamenle zile kpɔkɛ kɛ ɔbamaa alesama adenle yeamaa bɛanlea bɛ nwo zo mekɛ bie wɔ Seetan tumi bo. Yɛbazuzu deɛ mɔɔ ɔti Gyihova yɛle ye zɔ nee deɛ mɔɔ ɔti yemaa mekɛ tendenle ɛpɛ nuhua kolaa na yeaziezie edwɛkɛ ɛhye mɔ la wɔ buluku ɛhye Tile 11 ne. Noko, kɛkala, ɔle kpalɛ kɛ yɛkɛzuzu ɛhye anwo: Asoo ɛnee ɔle kpalɛ kɛ Adam nee Yive kɛlie Seetan, mɔɔ ɛnee ɔtɛyɛle debie kpalɛ biala ɔtɛmanle bɛ la kɛli? Asoo ɛnee ɔle kpalɛ kɛ bɛkɛlie bɛkɛli kɛ Gyihova mɔɔ ɛva debie biala mɔɔ bɛlɛ la ɛmaa bɛ la, le adalɛ sonla mɔɔ ati yɛ se a? Saa ɛdawɔ a anrɛɛ duzu a ɛbayɛ a?\n10. Kɛzi ɛbahola wɔagyinla Gyihova afoa wɔamaa yeaye Seetan ɛzonledolɛ ne anloa ɛ?\n10 Ɔle kpalɛ kɛ yɛkɛbiza kpuyia ɛhye mɔ ɔluakɛ yɛ nuhua ko biala yia edwɛkɛ mɔɔ le kɛ ɛhye mɔ la ɛnɛ. Ɛhɛe, ɛlɛ adenle ɛgyinla Gyihova afoa ɛmaa ɔye Seetan ɛzonledolɛ ne anloa. Ɛbahola wɔalie Gyihova wɔado nu kɛ wɔ Neavolɛ na wɔaboa wɔamaa yeala ali kɛ Seetan le adalɛ. (Edwɛndolɛ 73:28; Mrɛlɛbulɛ 27:11) Ɔyɛ alɔbɔlɛ kɛ, menli mgbe mgbe dɔɔnwo mɔɔ wɔ ewiade ye anu la ekyi bie a yɛ ɛhye a. Ɛhye fa kpuyia bie mɔɔ anwo hyia la ba kɛ, Asoo Baebolo ne kilehile amgba kɛ Seetan a di ewiade ɛhye azo tumi a?\nNWANE A DI EWIADE ƐHYE AZO TUMI A?\nSaa ewiade arelemgbunlililɛ kɔsɔɔti ɛnle Seetan ɛdeɛ a, asoo anrɛɛ ɔbahola yeaha kɛ ɔbava yeamaa Gyisɛse?\n11, 12. (a) Adenle boni azo a Gyisɛse sɔnea ne da ye ali kɛ Seetan a di ewiade ɛhye azo tumi a? (b) Duzu debie bieko a kile kɛ Seetan a di ewiade ɛhye azo tumi a?\n11 Gyisɛse anzu kpolera ɛlɛ kɛ tɛ Seetan a di ewiade ɛhye azo tumi a. Mekɛ bie, Seetan vale ‘ewiade arelemgbunlililɛ ne mɔ amuala nee bɛ anyunlunyia’ hilele Gyisɛse wɔ nwanwane adenle zo. Akee Seetan bɔle Gyisɛse ɛwɔkɛ kɛ: “Saa ɛkoto me, ɛsonle me a, menwɔva ɛhye mɔ amuala menwɔmaa wɔ.” (Mateyu 4:8, 9; Luku 4:5, 6) Suzu ɛhye anwo nea. Saa tɛ Seetan a di arelemgbunlililɛ ɛhye mɔ azo tumi a asoo anrɛɛ ɔbayɛ sɔnea yeamaa Gyisɛse wɔ mekɛ mɔɔ ɔhanle kɛ ɔbava yeamaa ye la? Gyisɛse anzu nwolɛ kpolera kɛ ewiade tumililɛ ɛhye mɔ amuala ɛnle Seetan ɛdeɛ. Nɔhalɛ nu, saa tumi ɛhye mɔ ɛnle Seetan ɛdeɛ a anrɛɛ Gyisɛse baha.\n12 Ɔle nɔhalɛ kɛ Gyihova a le tumivolɛ bedevinli Nyamenle ne, mɔɔ Bɔle aleɛabo ɛhye mɔɔ yɛ nwanwane la a. (Yekile 4:11) Noko akee, wɔ Gyisɛse nɔsolɛ mɔɔ li awieleɛ wɔ azɛlɛ ye azo la anu, ɔvɛlɛle Seetan kɛ “mɔɔ sie ɛtane ewiade ɛhye la.” (Dwɔn 12:31; 14:30; 16:11) Baebolo ne bɔbɔ fɛlɛ Seetan Abɔnsam kɛ “ɛtane ewiade ɛhye nyamenle ne.” (2 Kɔlentema 4:3, 4) Keleseɛnenli ɛzoanvolɛ Dwɔn hɛlɛle vanenle dwazotiavolɛ anzɛɛ Seetan ɛhye anwo kɛ, ‘ɔdi ɛtane ewiade ye azo belemgbunli.’—1 Dwɔn 5:19.\nKƐZI BƐBAYE SEETAN EWIADE NE BƐAVI ƐKƐ NE LA\n13. Duzu ati a ewiade fofolɛ nwo hyia a?\n13 Yɛnwu kɛzi ewiade ne anu ɛlɛyɛ ɛzulolɛ ɛvolɛ ko biala la. Ɛlɔnema mɔɔ ɛlɛko, maanyɛlɛma mɔɔ ɛnga nɔhalɛ, ɛzonlenlɛ nu adekilevoma mɔɔ bɔ adalɛ nee ahɔdiawu mɔɔ ati yɛ se la ɛbu zolɛ. Ewiade ne amuala ɛdwu ɛleka mɔɔ bɛyɛ ye boɛ a ɔnyɛ a. Baebolo ne da ye ali kɛ mekɛ mɔɔ Nyamenle balua ye Amagɛdɔn konle ne azo aye ewiade ɛtane ɛhye avi ɛkɛ ne la ɛbikye. Ɛhye babuke adenle amaa tenlene ewiade fofolɛ arali ɔ gyakɛ anu.—Yekile 16:14-16.\n14. Nwane a Nyamenle ɛkpa ye kɛ ɔli Ye Belemgbunlililɛ ne azo Tumi a, na kɛzi bɛhanle ɛhye anwo edwɛkɛ bɛdole ɛkɛ ne ɛ?\n14 Gyihova Nyamenle kpale Gyisɛse Kelaese kɛ Ye anwuma Belemgbunlililɛ anzɛɛ arane ne azo Neavolɛ. Baebolo ne hanle ye mekɛ tendenle dole ɛkɛ ne kɛ: “Bɛwo kakula bie bɛmaa yɛ, bɛmaa yɛ ralɛ nrenya; yemɔ yɛɛ maanlebulɛ ne badɔ ɔ sa zo a, bɛbavɛlɛ ye, . . . Anzondwolɛ Belemgbunli. Ye maanlebulɛ ne bahɔ zo melɛ mɔɔ ɛnlɛ awieleɛ; ye maanlema anzo nu badwo bɛ dahuu.” (Ayezaya 9:6, 7) Gyisɛse hilehilele ye ɛdoavolɛma kɛ bɛyɛ belemgbunlililɛ ɛhye anwo asɔne kɛ: “Wɔ belemgbunlililɛ ɛrɛla; Bɛyɛ Wɔ ɛhulolɛdeɛ wɔ azɛlɛ ye azo, Kɛmɔ bɛyɛ ye wɔ anwuma lɔ la.” (Mateyu 6:10) Kɛmɔ nzinlii yɛbanwu ye wɔ buluku ɛhye anu la, ɔnrɛhyɛ Nyamenle Belemgbunlililɛ ne baye ewiade ɛhye anu tumililɛ kɔsɔɔti avi ɛkɛ ne, na yeagyinla bɛ kɔsɔɔti bɛ gyakɛ anu. (Daneɛle 2:44) Akee Nyamenle Belemgbunlililɛ ne bava azɛlɛ ye azo paladaese ara.\nEWIADE FOFOLƐ ƐBIKYE!\n15. “Azɛlɛ fofolɛ” ne kile duzu?\n15 Baebolo ne wula yɛ anwosesebɛ kɛ: “Kɛmɔ Nyamenle ɛwɔkɛ ne kile la, yɛkendɛ anwuma fofolɛ nee ewiade anzɛɛ azɛlɛ fofolɛ ne mɔɔ pɛlepɛlelilɛ wɔ nu la.” (2 Pita 3:13; Ayezaya 65:17) Ɔdwu mekɛ ne bie na Baebolo ne ka “azɛlɛ” ne anwo edwɛkɛ a, ɔkile menli mɔɔ de azɛlɛ ne azo la. Ɛhye ati tenlene “azɛlɛ fofolɛ” ne a le menli mɔɔ Nyamenle die bɛ to nuhua la.\n16. Ahyɛlɛdeɛ mɔɔ sonle bolɛ la boni a Nyamenle bava amaa bɛdabɛ mɔɔ ɔdie bɛ ɔto nuhua la ɛ, na duzu a ɔwɔ kɛ yɛyɛ na yɛanyia ye a?\n16 Gyisɛse bɔle ɛwɔkɛ kɛ wɔ ewiade fofolɛ ne mɔɔ ɛlɛba la anu, bɛdabɛ mɔɔ Nyamenle ɛlie bɛ ɛdo nuhua la banyia “ngoane mɔɔ ɛnlɛ awieleɛ” la ahyɛlɛdeɛ ne. (Maake 10:30) Buke wɔ Baebolo ne kɔ Dwɔn 3:16 yɛɛ 17:3, na kenga mɔɔ Gyisɛse hanle kɛ ɔwɔ kɛ yɛyɛ na yɛanyia dahuu ngoane la. Akee suzu nyilalɛ mɔɔ Baebolo ne kile kɛ bɛdabɛ mɔɔ bɛ sa baha zɔhane ahyɛlɛdeɛ kɛnlɛma ne avi Nyamenle ɛkɛ wɔ azɛlɛ ye azo Paladaese ne anu la banyia la anwo nea.\n17, 18. Kɛzi yɛkola yɛdie yɛdi kɛ anzondwolɛ nee anwobanebɔlɛ bara azɛlɛ ye azo ɛleka biala ɛ?\n17 Ɛtaneyɛlɛ, konle, amumuyɛyɛlɛ nee basabasayɛlɛ bavi ɛkɛ. “Ɔnrɛhyɛ biala ɛnee amumuyɛnli ne abo zo ɛminli, . . . Na bɛlɛvolɛma bava azɛlɛ ne ayɛ bɛ ɛdeɛ.” (Edwɛndolɛ 37:10, 11) Anzondwolɛ bara ɔluakɛ Nyamenle bamaa ‘bɛagyakyi konle wɔ azɛlɛ ye amuala azo.’ (Edwɛndolɛ 46:9; Ayezaya 2:4) Akee ‘tenlenenli bakpazi, na anzondwolɛ dɔɔnwo ara dahuu mekɛ mɔɔ ɛnlɛ awieleɛ!’—Edwɛndolɛ 72:7.\n18 Gyihova azonvolɛ anwo badɔ bɛ mɔɔ bɛnrɛzulo a. Mekɛ tendenle ala mɔɔ Yizilayɛma mɔɔ dɛnlanle aze wɔ Baebolo mekɛ zo diele Nyamenle la, bɛ nwo dɔle bɛ. (Sɛlɛvolɛma 25:18, 19) Nea kɛnlɛma mɔɔ ɔbayɛ kɛ yɛ nwo badɔ yɛ zɔhane ala wɔ Paladaese a!—Ayezaya 32:18; Maeka 4:4.\n19. Kɛzi yɛnwu ye kɛ aleɛ babu zolɛ wɔ Nyamenle ewiade fofolɛ ne anu ɛ?\n19 Ɛhɔne bavi ɛkɛ. Edwɛndolɛnli ne dole edwɛne kɛ: ‘Aleɛ babu azɛlɛ ne azo, na bɛayi awoka ne mɔ azo.’ (Edwɛndolɛ 72:16) Gyihova Nyamenle bayila ye tenlenema ne, na ‘azɛlɛ ne bahye aleɛ dɔɔnwo.’—Edwɛndolɛ 67:6.\n20. Duzu ati a yɛkola yɛdie yɛdi kɛ azɛlɛ ye amuala bayɛ paladaese ɛ?\n20 Azɛlɛ ye amuala bayɛ Paladaese. Bɛbasisi azua fofolɛ na bɛayɛ tola ngɛnlɛma wɔ azɛlɛ mɔɔ ɛtanevolɛma ɛzɛkye ye ɛlɛ la azo. (Ayezaya 65:21-24; Yekile 11:18) Mekɛ ɛlɛkɔ zo la, bɛbadɛlɛ azɛlɛ ne azo ɛleka mɔɔ menli de la anu kɔkpula kɛ azɛlɛ ye azo amuala bayɛ kɛnlɛma na yeahye aleɛ kɛ Yidɛn tola ne la. Na Nyamenle ‘babuke ɔ sa nu na yeamaa tease abɔdeɛ biala anyia mɔɔ ɔkulo la yeali.’—Edwɛndolɛ 145:16.\n21. Duzu a kile kɛ anzondwolɛ badɛnla menli nee nane avinli a?\n21 Menli nee nane badɛnla anzondwolɛ nu. Ɛbɔ nu nane nee nyɛmoa babɔ nu adidi. Kakula ekyi bɔbɔ ɛnrɛzulo nane mɔɔ anwo yɛ ɛzulolɛ ɛnɛ la.—Ayezaya 11:6-9; 65:25.\n22. Kɛ bɛbayɛ anwodolɛ ɛ?\n22 Anwodolɛ bavi ɛkɛ. Kɛ Nyamenle anwuma Belemgbunlililɛ ne azo Neavolɛ la, Gyisɛse bamaa menli dɔɔnwo ade kpɔkɛ adɛla mekɛ mɔɔ ɛnee ɔwɔ azɛlɛ ye azo la. (Mateyu 9:35; Maake 1:40-42; Dwɔn 5:5-9) Akee “awie biala mɔɔ wɔ sua ne azo la ɛnrɛha kɛ: ‘Me nwo ɛdo me.’”—Ayezaya 33:24; 35:5, 6.\n23. Duzu ati a ewudwazo ne bamaa yɛ nye alie a?\n23 Bɛbadwazo yɛ alɔvolɛ mɔɔ bɛwu la bara ngoane nu na bɛanyia anyelazo kɛ bɛnrɛwu bieko. Bɛbadwazo bɛdabɛ mɔɔ bɛwu mɔɔ Nyamenle kakye bɛ la kɔsɔɔti bɛara ngoane nu bieko. Nɔhalɛ nu, ‘ewudwazo mɔɔ menli mɔɔ le tenlene yɛɛ menli mɔɔ ɛnle tenlene la badwazo ara ngoane nu la ɛlɛba.’—Gyima ne 24:15; Dwɔn 5:28, 29.\n24. Kɛzi ɛte nganeɛ wɔ azɛlɛ ye azo Paladaese ne anu ɛdɛnlanlɛ nwo ɛ?\n24 Nea kenlebie mɔɔ yɛ anyelielɛ mɔɔ bɛdabɛ mɔɔ bɛsukoa Gyihova Nyamenle, yɛ Bɔvolɛ Kpole ne anwo debie, na bɛsonle ye la banyia a! Ɛnee azɛlɛ ye azo Paladaese ne mɔɔ ɛlɛba la anwo edwɛkɛ a Gyisɛse ɛlɛka wɔ mekɛ mɔɔ ɔbɔle ɛtanevolɛ ne mɔɔ bɛhendale ye ɔ nwo ɛkɛ ne bɛhunle ye la ɛwɔkɛ kɛ: ‘Ɛbaboka me nwo wɔ Paladaese’ la. (Luku 23:43) Ɔhyia kɛ yɛsukoa Gyisɛse Kelaese, mɔɔ ɔlua ɔ nwo zo a nyilalɛ ɛhye mɔ kɔsɔɔti bara nu la anwo debie.\nKpɔkɛ mɔɔ Nyamenle ɛbɔ kɛ ɔmaa azɛlɛ ne ayɛ paladaese la bara nu.—Ayezaya 45:18; 55:11.\nSeetan a kɛkala di ewiade ɛhye azo tumi a.—Dwɔn 12:31; 1 Dwɔn 5:19.\nWɔ ewiade fofolɛ ne mɔɔ ɛlɛba la anu, Nyamenle bayila alesama dɔɔnwo.—Edwɛndolɛ 37:10, 11, 29.


Nolobɔvo 7 | Yintanɛte Zo Baebolo | Ewiade Fofolɛ Ngilebɛbo\nDuma kpalɛ nee ewule kenle (1-4)\nNrɛlɛbɛvolɛ ndeanlɛ (5-7)\nAwieleɛ le kpalɛ tɛla mɔlebɛbo (8-10)\nNvasoɛ mɔɔ wɔ nrɛlɛbɛ zo la (11, 12)\nMekɛ kpalɛ nee mekɛ ɛtane (13-15)\nMmayɛ ninyɛne ɛmaa ɔbo zo (16-22)\nNinyɛne mɔɔ nolobɔvo ne nwunle la (23-29)\n7 Duma kpalɛ le kpalɛ tɛla nwole kpalɛ,+ yɛɛ ewule kenle le kpalɛ tɛla awolɛ kenle. 2 Ɔle kpalɛ kɛ ɛbahɔ sua mɔɔ bɛlɛdi nyane wɔ nu la anu tɛla kɛ ɛbahɔ sua mɔɔ bɛlɛto ɛkponle wɔ nu la anu,+ ɔluakɛ sonla biala awieleɛ ɛne, na ɔwɔ kɛ anyewɔzoamra fa sie bɛ ahonle nu. 3 Nyanelilɛ le kpalɛ tɛla ɛzelekɛ,+ ɔluakɛ bɛ nyunlu alɔbɔlɛ ɛyɛlɛ maa ahonle di boɛ.+ 4 Nrɛlɛbɛvolɛ ahonle wɔ sua mɔɔ bɛlɛdi nyane wɔ nu la anu, yɛɛ koasea ahonle wɔ sua mɔɔ bɛlɛdi fɛlɛko* wɔ nu la anu.+ 5 Ɔle kpalɛ kɛ ɛkɛdie nrɛlɛbɛvolɛ ndeanlɛ+ tɛla kɛ ɛkɛdie ahoasea edwɛne. 6 Ɔluakɛ kɛ mɔɔ mbowule ɛyɛne mɔɔ ɛlɛsɔ la tite wɔ buakɛ bo la, zɔhane ala a koasea ɛzelekɛ de a;+ na ɛhye noko le mgbane. 7 Noko nzisi kola maa nrɛlɛbɛvolɛ yɛ ɛzɛlɛde, yɛɛ belaebo sɛkye ahonle.+ 8 Edwɛkɛ awieleɛ le kpalɛ tɛla ye mɔlebɛbo. Ɔle kpalɛ kɛ ɛbazi abotane tɛla kɛ ɛbayɛ anwomemaazo.+ 9 Mmafa ɛya ndɛndɛ,*+ ɔluakɛ ahoasea a fa ɛya sie bɛ nu a.*+ 10 Mmaka kɛ, “Duzu ati a mekɛ mɔɔ ɛze ɛhɔ la le kpalɛ tɛla ɛnɛ a?” ɔluakɛ nrɛlɛbɛ ɛnle nu kɛ ɛkɛbiza ɛhye.+ 11 Nrɛlɛbɛ nee agyapadeɛ le debie kpalɛ, yɛɛ ɔle nvasoɛ ɔmaa menli mɔɔ nwu alehyenlɛ nu wienyi la.* 12 Ɔluakɛ nrɛlɛbɛ bɔ bɛ nwo bane+ kɛ mɔɔ ezukoa bɔ bɛ nwo bane la,+ noko nvasoɛ mɔɔ wɔ adwenle nee nrɛlɛbɛ zo la a le kɛ bɛdie bɛ menle ngoane.+ 13 Suzu nɔhalɛ Nyamenle ne gyima nwo, ɔluakɛ nwane a kɛhola kɛdenrɛ mɔɔ yehyea ye la ɛ?+ 14 Wɔ mekɛ kpalɛ nu, da kpalɛyɛlɛ ali,+ noko wɔ amaneɛnwunlɛ* mekɛ nu, ɔwɔ kɛ ɛnwu ye kɛ nɔhalɛ Nyamenle ne a ɛmaa mekɛ kpalɛ nee mekɛ ɛtane ne anwo adenle a,+ amaa menli annwu mɔɔ bazi kenle bie la.+ 15 Wɔ me ngoane mekɛ ɛhye mɔɔ se ndɛndɛ la*+ anu, menwu debie biala, ɔvi tenlenenli mɔɔ ɔwu wɔ ye tenleneyɛlɛ nu+ kɔdwu amumuyɛnli mɔɔ tɛnla aze kyɛ ɔnva nwo kɛ ɔdi ɛtane la anwo zo.+ 16 Mmayɛ ɛ nwo tenlenenli somasoma+ yɛɛ mmakile kɛ ɛze nrɛlɛbɛ somasoma.+ Duzu ati a ɔwɔ kɛ ɛsɛkye ɛ nwo a?+ 17 Mmayɛ amumuyɛ somasoma yɛɛ mmayɛ koasea.+ Duzu ati a ɔwɔ kɛ ɛwu kolaa na wɔ mekɛ adwu a?+ 18 Ɔle kpalɛ kɛ ɛkɛzɔ kɔkɔbɔlɛ ko anu yɛɛ ɔnle kɛ ɛgyakyi ko ne noko anu;+ ɔluakɛ sonla mɔɔ sulo Nyamenle la badie ɔ mu nwiɔ. 19 Nrɛlɛbɛ maa nrɛlɛbɛvolɛ nyia tumi kpole tɛla menli bulu mɔɔ bɛ nwo yɛ se wɔ suakpole zo la.+ 20 Ɔluakɛ tenlenenli biala ɛnle azɛlɛ ye azo mɔɔ dahuu yɛ kpalɛ na ɔnyɛ ɛtane ɛlɛ a.+ 21 Eza mmafa wɔ ahonle ɛdi edwɛkɛ biala mɔɔ menli ka la anzi;+ anrɛɛ ɛbade kɛ wɔ sonvolɛ ɛlɛka ɛ nwo edwɛkɛ ɛtane;* 22 ɔluakɛ ɛze ye wɔ wɔ ahonle nu bɔkɔɔ kɛ ɛdawɔ noko wɔha awie mɔ anwo edwɛkɛ ɛtane fane dɔɔnwo.+ 23 Menvale nrɛlɛbɛ menzɔle ɛhye amuala meneanle, na menganle kɛ: “Mebanwu nrɛlɛbɛ.” Noko ɛnee mendwu nwolɛ. 24 Mɔɔ wɔ ɛkɛ la wɔ moa yɛɛ nuhua le kuloonwu kpalɛ. Nwane a kɛhola kɛde ɔ bo a?+ 25 Menyɛle me adwenle kɛ menea na meavedevede ninyɛne nu na meakpondɛ nrɛlɛbɛ nee deɛmɔti ninyɛne sisi, na meade kɛzi koaseayɛlɛ le amumuyɛ na ngoaseadeyɛlɛ le ɛzɛlɛde la abo.+ 26 Akee menwunle ɛhye: Debie mɔɔ yɛ ɛnwonle tɛla ewule la a le raalɛ mɔɔ le kɛ bɔvolɛ asawu, ye ahonle le kɛ avonle na ɔ sa le kɛ efiade kyeenyi la. Sonla mɔɔ sɔ nɔhalɛ Nyamenle ne anye la balie ɔ nwo avi ɔ sa nu,+ noko ɔbahye ɛtanevolɛ ne.+ 27 Nolobɔvo ne se, “Bɛnlea, mɔɔ menwu ye la ɛne,+ meneɛnleanle ninyɛne ne mɔ anu ngoko ngoko amaa meade ɔ bo, 28 noko mɔɔ memkpondɛle la, meannwu ye. Menwunle nrenyia tenlenenli ko wɔ menli apenle avinli, noko meannwu raalɛ tenlenenli ko bɔbɔ wɔ bɛ avinli. 29 Ko ɛhye a menwunle ye a: Nɔhalɛ Nyamenle ne bɔle sonla fɔɔnwo+ noko bɛdabɛ mumua ne a bɛyɛ bɛ adwenle ngyehyɛleɛ dɔɔnwo a.”+\n^ Anzɛɛ “pelasili.”\n^ Hibulu aneɛ nu, “Mmapele ɛ nwo ɛfa ɛya.”\n^ Anzɛɛ ɔkola ɔkile, “ɛyavalɛ le ahoasea sɛkɛlɛneɛ.”\n^ Ɛhye kile, anyewɔzoamra.\n^ Anzɛɛ “mgbane ɛhye.”\n^ Hibulu aneɛ nu, “ɛlɛwa wɔ amonle.”


1 Arelemgbunli 3 | Yintanɛte Zo Baebolo | Ewiade Fofolɛ Ngilebɛbo\nArelemgbunli Mɔɔ Limoa 3:1-28\nSɔlɔmɔn gyale Falo ara raalɛ (1-3)\nGyihova yele ɔ nwo hilele Sɔlɔmɔn wɔ ɛlalɛ nu (4-15)\nSɔlɔmɔn bizale nrɛlɛbɛ (7-9)\nSɔlɔmɔn lile mrɛladane nwiɔ edwɛkɛ (16-28)\n3 Sɔlɔmɔn nee Yigyibiti Belemgbunli Falo yɛle agyalɛ ngyehyɛleɛ. Ɔgyale* Falo ara raalɛ+ na ɔ nee ye rale Devidi Suakpole zo+ ɔhɔkpulale kɛ ɔzile ye sua ɛdeɛ ne+ nee Gyihova sua ne+ na ɔliele bane wɔ Gyɛlusalɛm anwo ɔyiale la.+ 2 Noko ɛnee menli ne tɛbɔ afɔle wɔ ɛzonlenlɛ ɛleka ne mɔ,+ ɔluakɛ badwu mekɛ zɔhane, ɛnee bɛtɛsile sua bɛtɛmaanle Gyihova duma ne.+ 3 Sɔlɔmɔn hɔle zo hulole Gyihova na ɔlile ye papa Devidi ngyehyɛleɛ ne mɔ azo, noko ɔhɔle zo ɔbɔle afɔle ngakyile ɔmaanle ɔkpunle esike wɔ ɛzonlenlɛ ɛleka ne mɔ.+ 4 Belemgbunli ne hɔle Gebɛyɔn kɛ ɔkabɔ afɔle, ɔluakɛ ɛnee ɛkɛ ne a le ɛzonlenlɛ ɛleka+ mɔɔ ɛlie duma* a. Sɔlɔmɔn vale nane 1,000 bɔle ɛyelalɛ afɔle wɔ zɔhane afɔlemokyea ne azo.+ 5 Gyihova yele ɔ nwo hilele Sɔlɔmɔn wɔ ɛlalɛ nu wɔ Gebɛyɔn kenle ko nɔɔzo, na Nyamenle zele ye kɛ: “Biza debie mɔɔ ɛkulo kɛ meyɛ memaa wɔ la.”+ 6 Ɔti Sɔlɔmɔn hanle kɛ: “Wɔla ɛlɔlɛ kpundii kpole ali wɔhile me papa Devidi, wɔ sonvolɛ ne, kɛmɔ ɔvale nɔhalɛlilɛ nee tenleneyɛlɛ yɛɛ ahonle mɔɔ di munli ɔ nee wɔ luale la ati. Wɔhɔ zo wɔla ɛlɔlɛ kpundii ɛhye ali wɔhile ye badwu ɛnɛ na wɔmaa ɔ ra nrenyia ɛdɛnla ye belemgbunli ebia ne azo.+ 7 Gyihova me Nyamenle, kɛkala wɔmaa wɔ sonvolɛ ɛli me papa Devidi agya kɛ belemgbunli, noko mele kakula* yɛɛ menlɛ anwubielɛ.*+ 8 Wɔ sonvolɛ wɔ wɔ menli mɔɔ wɔkpa bɛ+ la avinli, menli mɔɔ bɛ nwo zonle mɔɔ bɛnze bɛ dodo anzɛɛ bɛngola bɛ tia la. 9 Yemɔti maa wɔ sonvolɛ ahonle mɔɔ yɛ tieyɛ maa menva membua wɔ menli ne ndɛne,+ menwu mɔɔ le kpalɛ nee mɔɔ le ɛtane la,+ ɔluakɛ nwane a bahola abua wɔ menli dɔɔnwo ɛhye mɔ* ndɛne a?” 10 Ɔzɔle Gyihova anye kɛ Sɔlɔmɔn bizale ɛhye la.+ 11 Akee Nyamenle zele ye kɛ: “Kɛmɔ wɔbiza ɛhye na wɔambiza ngoane tendenle,* anzɛɛ anwonyia, anzɛɛ wɔ kpɔvolɛma ewule,* na wɔbiza ndelebɛbo mɔɔ ɛbava wɔali edwɛkɛ+ la ati, 12 Mebayɛ mɔɔ wɔbiza la.+ Mebamaa wɔ nrɛlɛbɛ nee ndelebɛbo ahonle,+ na kɛ mɔɔ awie biala ɛnli ɛ nyunlu mɔɔ le kɛ ɛdawɔ la, awie biala ɛnrɛli ɛ nzi mɔɔ bayɛ kɛ ɛdawɔ la ɛlɛ.+ 13 Akee mɔɔ wɔambiza bɔbɔ la mebava meamaa wɔ,+ anwonyia nee anyunlunyia,+ amaa belemgbunli biala anyɛ kɛ ɛdawɔ la wɔ wɔ ngoane mekɛ nu.*+ 14 Na saa ɛdua me ndenle ne mɔ anu na ɛdi me ngyehyɛleɛ nee me mɛla ne mɔ azo, kɛ mɔɔ wɔ papa Devidi yɛle la a,+ eza mebamaa wɔ ngoane tendenle.”*+ 15 Mɔɔ Sɔlɔmɔn dunwuele la, ɔnwunle kɛ ɛlalɛ ɔ. Akee ɔhɔle Gyɛlusalɛm na ɔhɔgyinlanle Gyihova ngyekyeleɛ ɛlɛka ne anyunlu na ɔbɔle ɛyelalɛ afɔle nee anzodwolɛ afɔle+ na ɔdole ɛkponle ɔmaanle ye azonvolɛ ne mɔ amuala. 16 Mekɛ zɔhane, tuutuu mraalɛ nwiɔ rale belemgbunli ne ɛkɛ na bɛragyinlanle ɔ nyunlu. 17 Raalɛ ne mɔɔ limoa la hanle kɛ: Me menle, mesɛlɛ wɔ, me nee raalɛ ɛhye a de sua ko anu a, na mɔɔ menwole la ɛnee ɔwɔ sua nu ɛkɛ. 18 Menwole la ye kenle nsa ne azo, yɛɛ raalɛ ɛhye noko wole a. Yɛ mu nwiɔ ala a yɛwɔ ɛkɛ a; awie gyɛne biala ɛmboka yɛ nwo wɔ sua nu ɛkɛ. 19 Nɔe ne, raalɛ ɛhye ara nrenyia ne wule ɔluakɛ ɔlale ɔ nwo zo. 20 Yemɔti ɔdwazole nɔe ne na ɔrayele me ra ne ɔvile me nwo ɛkɛ wɔ mekɛ mɔɔ wɔ akɛlɛ bɛlɛra ɛlafe la na ɔvale ɔdole ɔ nwo ɛkɛ,* na ɔvale ɔ ra ne mɔɔ ɛwu la ɔdole me nwo ɛkɛ. 21 Mɔɔ mendwazole nwonlomɔ ne kɛ memaa me ra ne nyɛfonlɛ la, menwunle kɛ yewu. Ɔti meneanle ye kpalɛ nwonlomɔ ne na menwunle kɛ tɛ me ra ne mɔɔ menwole ye la ɔ.” 22 Noko raalɛ ko ne hanle kɛ: “Kyɛkyɛ, me ra ɛdeɛ ne a ɛtɛwule la, na ɛ ra ɛdeɛ ne a ɛwu la!’ Na ɛnee raalɛ ne mɔɔ limoa la ɛlɛka kɛ: “Kyɛkyɛ, ɛ ra ɛdeɛ ne a ɛwu la, na me ra ɛdeɛ ne a ɛtɛwule la.” Kɛ bɛzule kpolera wɔ belemgbunli ne anyunlu la ɛne. 23 Akee belemgbunli ne hanle kɛ: “Ɛhye se me ra ɛdeɛ ne a ɛtɛwule la, na ɛ ra ɛdeɛ ne a ɛwu la!’ yɛɛ ɛhye noko se, ‘Kyɛkyɛ, ɛ ra ɛdeɛ ne a ɛwu la, na me ra ɛdeɛ ne a ɛtɛwule la!’” 24 Belemgbunli hanle kɛ: “Bɛva dadeɛ bɛrɛlɛ me.” Yemɔti bɛvale dadeɛ bɛrɛlɛle belemgbunli ne. 25 Akee belemgbunli ne hanle kɛ: “Bɛhyɛ kakula ne mɔɔ ɛtɛwule la anu nwiɔ, na bɛva foa ko bɛmaa raalɛ ko ne na bɛva foa ko ne bɛmaa raalɛ ko ne ɔdaye.” 26 Ɛkɛ ne ala raalɛ ne mɔɔ ɔ ra ne ɛtɛwule la kpale belemgbunli ne kyɛlɛ ɔluakɛ ɔ kunlu yelɛyelale ye maanle ɔ ra ne. Ɔhanle kɛ: “Me menle, mesɛlɛ wɔ! Fa kakula ne mɔɔ ɛtɛwule la maa ye! Mmaku ye!” Noko raalɛ ɛhendeɛ ne hanle kɛ: “Ɔnrɛyɛ me ɛdeɛ yɛɛ ɔnrɛyɛ ɛdawɔ noko wɔ ɛdeɛ! Maa bɛhyɛ ye nuhua nwiɔ!” 27 Na belemgbunli ne hanle kɛ: “Bɛva kakula ne mɔɔ ɛtɛwule la bɛmaa raalɛ ne mɔɔ limoa la! Bɛmmaku ye, ɔluakɛ ɔdaye a ɔwole kakula ne a.” 28 Yemɔti Yizilayɛma amuala dele ndɛne ne mɔɔ belemgbunli ne buale la, na bɛzulole belemgbunli ne,+ ɔluakɛ bɛnwunle kɛ Nyamenle ɛmaa ye nrɛlɛbɛ kɛ ɔva ɔbua ndɛne.+\n^ Anzɛɛ “Ɔvale.”\n^ Hibulu aneɛ nu, “mɔɔ le kpole.”\n^ Hibulu aneɛ nu, “kpavolɛ.”\n^ Hibulu aneɛ nu, “menze me ɛhɔlɛ nee me ɛralɛ nu.”\n^ Anzɛɛ ɔkola ɔkile, “menli mɔɔ bɛ edwɛkɛ yɛ se la.” Hibulu aneɛ nu, “menli ɛlomboɛ ɛhye mɔ.”\n^ Hibulu aneɛ nu, “kenle dɔɔnwo.”\n^ Hibulu aneɛ nu, “wɔ wɔ mekɛ kɔsɔɔti anu.”\n^ Hibulu aneɛ nu, “mebamaa wɔ mekɛ awa.”\n^ Anzɛɛ “ɔ sa zo.” Hibulu aneɛ nu, “ɔ kɛnra anu.”\n1 Arelemgbunli 3


2 Edwɛkɛsisilɛ 35 | Yintanɛte Zo Baebolo | Ewiade Fofolɛ Ngilebɛbo\nEdwɛkɛsisilɛ Mɔɔ Tɔ Zo Nwiɔ 35:1-27\nDwosaya yɛle ngyehyɛleɛ maanle bɛlile Akpabɛnwo kpole kpalɛ (1-19)\nFalo Niko hunle Dwosaya (20-27)\n35 Dwosaya lile Akpabɛnwo+ ne maanle Gyihova wɔ Gyɛlusalɛm, na bɛhunle Akpabɛnwo afɔlebɔdeɛ ne+ wɔ siane ne mɔɔ limoa la kenle mɔɔ tɔ zolɛ 14 la azo.+ 2 Ɔvale ɛsɔfo ne mɔ gyima ɔmaanle bɛ na ɔmaanle bɛ anwosesebɛ kɛ bɛyɛ bɛ ɛzonlenlɛ gyima ne mɔɔ bɛyɛ ye wɔ Gyihova sua ne anu la.+ 3 Akee ɔzele Livaema mɔɔ kilehile Yizilayɛma amuala,+ mɔɔ bɛle nwuanzanwuanzama bɛmaa Gyihova la kɛ: “Bɛva Ɛlɛka nwuanzanwuanza ne bɛzie sua ne mɔɔ Devidi ara Sɔlɔmɔn, Yizilayɛ belemgbunli ne zile la anu;+ ɔngyia kɛ bɛkɛzoa ye bɛ kɔme zo bieko. Kɛkala bɛzonle Gyihova bɛ Nyamenle ne nee ye menli Yizilayɛma.+ 4 Na bɛboɔboa bɛ nloa* ekpunli ekpunli kɛ mɔɔ bɛ papa mɔ mbusua ne de la, bɛyɛ ye kɛ mɔɔ Yizilayɛ Belemgbunli Devidi nee ɔ ra Sɔlɔmɔn hɛlɛle dole ɛkɛ ne la.+ 5 Bɛhɔ ɛleka nwuanzanwuanza ne, akee bɛgyinlegyinla ye kɛ mɔɔ bɛ ekpunli ekpunli ne mɔ de la, amaa bɛahola bɛazonle menli ne na bɛayɛ gyima mɔɔ bɛva bɛmaa Livaema mɔɔ wɔ bɛ papa mɔ mbusua ne mɔ anu la. 6 Bɛhu Akpabɛnwo afɔlebɔdeɛ ne+ na bɛde bɛ nwo na bɛziezie bɛ nwo bɛmaa bɛ mediema ne mɔ bɛmaa bɛli Gyihova edwɛkɛ ne mɔɔ ɔluale Mosisi anwo zo ɔhanle la azo.” 7 Dwosaya vale mboane mralɛ nyinli nee mbɔnkye mralɛ nyinli dɔɔnwo maanle menli ne kɛ bɛva bɛbɔ Akpabɛnwo afɔle bɛmaa bɛdabɛ mɔɔ bɛwɔ ɛkɛ ne la amuala, ɔ muala dodo le 30,000 yɛɛ nlankɛ 3,000. Ninyɛne ɛhye mɔ amuala vi belemgbunli mumua ne agyapadeɛ nu.+ 8 Ye mgbanyima ne mɔ noko yele ndoboa, bɛvile bɛ ɛhulolɛ nu bɛvale afɔlebɔdeɛ bɛmaanle menli ne, ɛsɔfoma ne yɛɛ Livaema ne. Helekaya,+ Zɛkalaya yɛɛ Gyɛhayɛle, mɔɔ bɛle adekilevolɛma wɔ nɔhalɛ Nyamenle ne sua nu ɛkɛ la vale Akpabɛnwo afɔlebɔdeɛ 2,600 nee nlankɛ 300 maanle ɛsɔfo ne mɔ. 9 Konanaya nee ɔ mediema Hyɛmaya nee Nɛtanɛle yɛɛ Hahyabaya, Gyiyayɛle nee Dwozabade mɔɔ bɛle Livaema ne mgbanyima la vale Akpabɛnwo afɔlebɔdeɛ 5,000 nee nlankɛ 500 maanle Livaema ne. 10 Bɛzieziele bɛ nwo bɛmaanle ɛvoyialilɛ ne, na ɛsɔfoma ne hɔgyinlanle bɛ bo zo ne yɛɛ Livaema ne gyinlegyinlanle ye ekpunli ekpunli,+ kɛ mɔɔ belemgbunli ne hanle la. 11 Bɛhunle Akpabɛnwo afɔlebɔdeɛ ne+ mɔ, na ɛsɔfoma ne kpondenle mogya ne mɔɔ bɛliele bɛvile bɛ ɛkɛ ne la,+ na Livaema ne yeyele nane ne mɔ anwo nwoma.+ 12 Akee bɛzieziele ɛyelalɛ afɔlebɔdeɛ ne mɔ kɛ bɛfa bɛamaa menli mɔɔ ɛha mɔɔ bɛhyehyɛ bɛ ekpunli ekpunli kɛ mɔɔ bɛ papa mɔ mbusua ne de la, amaa bɛava bɛabɔ afɔle bɛamaa Gyihova kɛ mɔɔ bɛhɛlɛ ye wɔ Mosisi buluku ne anu la; na zɔhane ala a bɛyɛle nlankɛ ne mɔ a. 13 Bɛdonle* Akpabɛnwo afɔlebɔdeɛ ne wɔ senle zo kɛ mɔɔ bɛyɛ ye dɛba la;+ na bɛvale mbuakɛ, danesɛne mgbole yɛɛ ahyɛnze bɛdonle afɔlebɔdeɛ nwuanzanwuanza ne, na mɔɔ bɛwiele la bɛvale bɛrɛlɛle menli mɔɔ ɛha la ndɛndɛ. 14 Akee bɛdonle* bie bɛmaanle bɛ nwo nee ɛsɔfoma ne, ɔluakɛ ɛsɔfo ne mɔ, Aalɔn abozoamra ne bɔle ɛyelalɛ afɔle na bɛyelale ɛnlome too aleɛ dwole, yemɔti Livaema ne donle bie maanle bɛ nwo nee ɛsɔfo ne mɔ, Aalɔn abozoamra ne. 15 Na edwɛndolɛma ne, Esafe+ amra ne mɔ gyinlegyinlanle bɛ bo zo ne kɛ mɔɔ Devidi,+ Esafe,+ Himan yɛɛ belemgbunli ne ɛnyelɛzodeɛnwunlɛnli Gyɛdutɛn+ hanle la; na nlenkɛ mgbole sinzavolɛma ne zinzale nlenkɛ mgbole ngakyile ne mɔ.+ Ɛnee ɔngyia kɛ bɛgyakyi bɛ gyima ne, ɔluakɛ bɛ mediema Livaema ne donle bie maanle bɛ. 16 Kenle zɔhane, bɛwiele debie biala mɔɔ Gyihova hanle kɛ bɛyɛ na bɛali Akpabɛnwo ne+ na bɛabɔ ɛyelalɛ afɔle ne mɔ wɔ Gyihova afɔlemokyea ne azo kɛ mɔɔ Belemgbunli Dwosaya hanle la.+ 17 Yizilayɛma mɔɔ ɛnee wɔ ɛkɛ ne la lile Akpabɛnwo ne wɔ mekɛ zɔhane na bɛlile Paano Mɔɔ Mgbɔvonle Ɛnle Nu Ɛvoyia ne too kenle nsuu.+ 18 Ɛnee bɛtɛdile Akpabɛnwo zɛhae bie ɛlɛ wɔ Yizilayɛ ɔvi ngapezonli Samoɛle mekɛ zo; yɛɛ Yizilayɛ arelemgbunli mɔɔ ɛha la anu biala anli Akpabɛnwo mɔɔ le kɛ mɔɔ Dwosaya,+ ɛsɔfoma ne, Livaema, Dwudama nee Yizilayɛma mɔɔ bɛwɔ ɛkɛ ne la amuala, nee menli mɔɔ de Gyɛlusalɛm la lile la. 19 Dwosaya tumililɛ ɛvolɛ 18 ne azo a bɛlile Akpabɛnwo ɛhye a. 20 Ɛhye mɔ amuala anzi, mɔɔ ɛnee Dwosaya ɛyɛ ɛzonlenlɛsua* ne boɛ ɛwie la, Yigyibiti Belemgbunli Niko+ rale kɛ ɔkaho wɔ Kaakɛmehye mɔɔ wɔ Yufileti ne anloa la. Na Dwosaya vindele hɔle kɛ ɔ nee ye kaho.+ 21 Ɔti ɔzoanle ɛbɔfoɔma wɔ ɔ nwo ɛkɛ ne kɛ: “O Dwuda belemgbunli, duzu a me nee wɔ lɛ ye yɛ a? Ɛnɛ ɛdeɛ, tɛ ɛ nwo zo a melɛba a, sua gyɛne a me nee ye kaho a, na Nyamenle se menyɛ ye ndɛndɛ. Na wɔmɔ, mmasi Nyamenle mɔɔ nee me lua la adenle, anrɛɛ ɔbazɛkye wɔ.” 22 Noko Dwosaya andwe ɔ nwo anvi ɔ nwo, emomu ɔhakyile ɔ nwo sonla gyɛne+ kɛ ɔ nee ye kaho na yeandie Niko edwɛkɛ ne mɔɔ vi Nyamenle anloa anu la. Ɔti ɔrale kɛ ɔ nee ye baho wɔ Mɛgido Azɛlɛ Sɛsɛ ne azo.+ 23 Na ɛdatovoma dole ɛda wɔle Belemgbunli Dwosaya, na belemgbunli ne zele ye sonvolɛma kɛ: “Bɛye me bɛvi ɛke, ɔluakɛ meboda kpole.” 24 Ɔti ye sonvolɛma yele ye vile ehwili ne anu na bɛvale ye bɛdole ye konle ehwili mɔɔ tɔ zolɛ nwiɔ la anu na bɛvale ye bɛrale Gyɛlusalɛm. Yemɔti ɔwule na bɛziele ye wɔ ye nenyia mɔ nla ne anu,+ na Dwudama nee Gyɛlusalɛmma amuala zunle Dwosaya. 25 Na Gyɛlɛmaya+ zunle Dwosaya, na mrenyia nee mraalɛ edwɛndolɛma+ ne amuala ɛhɔ zo ɛdo Dwosaya anwo edwɛne wɔ bɛ awolɛyelɛ* edwɛne nu too yeradwu ɛnɛ; na bɛbɔle kpɔkɛ kɛ ɔwɔ kɛ bɛto ye wɔ Yizilayɛ, na bɛhɛlɛle ye wɔ awolɛyelɛ edwɛne ne mɔ anu. 26 Na Dwosaya anwo tetedwɛkɛ mɔɔ ɛha nee ye ɛlɔlɛ kpundii nyɛleɛ ne mɔ mɔɔ ɔlale bɛ ali na ɔlile mɔɔ bɛhɛlɛ ye wɔ Gyihova Mɛla ne anu azo 27 nee mɔɔ ɔyɛle la, ɔvi mɔlebɛbo kɔdwu awieleɛ, bɛhɛlɛ bɛ wɔ Yizilayɛ nee Dwuda Arelemgbunli Buluku ne anu.+\n^ Anzɛɛ “Na bɛziezie bɛ nwo.”\n^ Anzɛɛ ɔkola ɔkile, “Bɛdondonle.”\n^ Anzɛɛ “bɛzieziele.”\n2 Edwɛkɛsisilɛ 35


2 Edwɛkɛsisilɛ 26 | Yintanɛte Zo Baebolo | Ewiade Fofolɛ Ngilebɛbo\nEdwɛkɛsisilɛ Mɔɔ Tɔ Zo Nwiɔ 26:1-23\nYuzaya, Dwuda belemgbunli (1-5)\nYuzaya sogyama ne (6-15)\nBɛmaanle Yuzaya mɔɔ memaa ɔ nwo zo la yɛle kokobɛvolɛ (16-21)\nYuzaya ewule (22, 23)\n26 Akee Dwudama amuala vale Yuzaya+ mɔɔ ɛnee yeli ɛvolɛ 16 la, na bɛyɛle ye belemgbunli bɛziele ye papa Amazaya agyakɛ anu.+ 2 Ɔkyekyele Yilɔto+ bieko na ɔvale ɔmaanle Dwudama wɔ mekɛ mɔɔ bɛmaanle belemgbunli ne* nee ye nenyia mɔ hɔlale na ɔliele ɔ menle la.+ 3 Yuzaya+ lile ɛvolɛ 16 la yɛɛ ɔrayɛle belemgbunli a, na ɔlile tumi ɛvolɛ 52 wɔ Gyɛlusalɛm. Ye mame duma a le Gyɛkɔlaya mɔɔ vi Gyɛlusalɛm la.+ 4 Ɔhɔle zo ɔyɛle mɔɔ le kpalɛ wɔ Gyihova anye zo, kɛ mɔɔ ye papa Amazaya yɛle ala la.+ 5 Na ɔhɔle zo ɔkpondɛle Nyamenle abo zo wɔ Zɛkalaya mɔɔ hilehilele ye maanle ɔzulole nɔhalɛ Nyamenle ne la mekɛ zo. Mekɛ mɔɔ ɛnee ɔlɛkpondɛ Gyihova abo zo la, nɔhalɛ Nyamenle ne maanle ɔkpazile.+ 6 Ɔvindele ɔ nee Filisitiama+ hɔhonle na ɔbubule Gate+ bane ne, Gyabenɛ+ bane ne yɛɛ Ahyedɔdo+ bane ne. Akee ɔkyekyele azuamgbole wɔ Ahyedɔdo azɛlɛ zo nee Filisitiama avinli. 7 Nɔhalɛ Nyamenle ne hɔle zo boale ye maanle ɔlile Filisitiama, Areleebeama+ mɔɔ de Gɛbeeyale yɛɛ Mɛyunɛmma anwo zo konim. 8 Amɔnoma+ bɔle ɔ bo duale adwule maanle Yuzaya. Awieleɛ bɔkɔɔ ne, bɛdele ye nganeɛ wɔ Yigyibiti nehane, ɔluakɛ ɔnyianle tumi kpole kpalɛ. 9 Eza Yuzaya sisile tawa+ wɔ Gyɛlusalɛm wɔ Muleɛ Anlenkɛ Kpole ne,+ Bɔnza Anlenkɛ Kpole ne+ yɛɛ Mpila mɔɔ zuozua bane ne mɔ anzi la anwo ɛkɛ na ɔmaanle bɛ nwo gyinlanle bɛ kpalɛ. 10 Eza ɔsisile tawa+ wɔ fienemgbole ne anu na ɔdudule* bula dɔɔnwo (ɔluakɛ ɛnee ɔlɛ nyɛmoa dɔɔnwo kpalɛ); na ɔyɛle bie noko wɔ Hyifɛla nee azɛlɛ sɛsɛ* ne azo. Ɛnee ɔlɛ ɛyazonlɛma nee vanye tola zo neavolɛma wɔ awoka ne mɔ azo nee Kamɛle, ɔluakɛ ɛnee ɔ nye die egyinliyɛlɛ nwo. 11 Eza Yuzaya nyianle ɛlɔne mɔɔ bɛkɔ konle la. Bɛhyehyɛle bɛ ekpunli ekpunli mɔɔ bɛkɔ konle. Kɛlɛhɛlɛvolɛ Gyiyayɛle+ nee kpanyinli Meeyasaya mɔɔ vea Hananaya mɔɔ le belemgbunli ne mgbanyima ne mɔ ko abo la dianle bɛ na bɛhɛlɛle bɛ aluma.+ 12 Mbusua mgbanyima mɔɔ nea konle nu katakyiema ɛhye mɔ anwo zo la amuala dodo le 2,600. 13 Sogyama mɔɔ vea bɛ bo la dodo le 307,500 mɔɔ bɛziezie bɛ nwo bɛmaa konle, sogyama mɔɔ bɛ nwo yɛ se kpalɛ mɔɔ bɛbaboa belemgbunli ne bɛamaa yeaho yeatia ye kpɔvolɛma la.+ 14 Yuzaya vale enyinlike, atwɛ,+ bulalɛ kyɛlɛ, konle tɛladeɛ,+ ɛda yɛɛ totoabɔ awolɛ+ maanle ɛlɔnema ne amuala. 15 Eza ɔmaanle menli mɔɔ hyehyɛ milahyinli la hyehyɛle milahyinli mɔɔ bɛfa bɛtoto akodeɛ la wɔ Gyɛlusalɛm; bɛvale bɛzieziele tawa ne mɔ+ azo nee bane ne mɔ mgbɛnezo mɔɔ bɛkola bɛto ɛda mbaka nee awolɛ mgbole a. Yemɔti bɛdele ye nganeɛ wɔ ɛleka biala, ɔluakɛ ɔnyianle moalɛ kpole kpalɛ na ɔ nwo yɛle se. 16 Noko mɔɔ ɔ nwo yɛle se ala la, ye ahonle memaanle ɔ nwo zo na ɔzɛkyele ɔ nwo, na yeanli nɔhalɛ yeammaa Gyihova ye Nyamenle ne, ɔhɔwolole Gyihova ɛzonlenlɛsua ne anu kɛ ɔyela ayilevuanlɛ wɔ ayilevuanlɛ afɔlemokyea ne azo.+ 17 Ɛkɛ ne ala ɛsɔfo Azalaya nee Gyihova ɛsɔfoma gyɛne 80 mɔɔ bɛlɛ akɛnrasesebɛ la doale ye. 18 Bɛhɔgyinlanle Belemgbunli Yuzaya anyunlu ɛkɛ na bɛzele ye kɛ: “Yuzaya, ɔnle kpalɛ kɛ ɛbayela ayilevuanlɛ wɔamaa Gyihova!+ Ɛsɔfo ne mɔ ala a ɔwɔ kɛ bɛyela ayilevuanlɛ a, ɔluakɛ bɛle Aalɔn abozoamra,+ menli mɔɔ bɛde bɛ nwo a. Ɛvi ɛzonlenlɛsua ye anu finde, ɔluakɛ wɔanli nɔhalɛ na ɛnrɛnyia ɛhye anwo anyunlunyia biala ɛnrɛvi Gyihova Nyamenle ne ɛkɛ.” 19 Yuzaya mɔɔ ɛnee lɛ debie mɔɔ bɛkpu ayilevuanlɛ wɔ nu ɔ sa nu, kɛ ɔkayela ayilevuanlɛ la vale ɛya kpole;+ na mekɛ mɔɔ ɔvale ɛsɔfo ne mɔ anwo ɛya la, kokobɛ+ guale ɔ nwoma azo wɔ ɛsɔfo ne mɔ anyunlu wɔ Gyihova sua ne anu, wɔ ayilevuanlɛ afɔlemokyea ne anwo ɛkɛ. 20 Mɔɔ ɛsɔfo kpanyinli Azalaya nee ɛsɔfo ne mɔ amuala dole bɛ nye nleanle ye la, bɛnwunle kɛ kokobɛ ɛgua ɔ nwoma azo! Ɔti bɛvale ye bɛvile ɛkɛ ne bɛvindele ndɛndɛ, na ɔdaye mumua ne ɔyɛle ye ndɛ ɔvindele, ɔluakɛ ɛnee Gyihova ɛhwe ɔ nzo. 21 Belemgbunli Yuzaya yɛle kokobɛvolɛ too ɔhɔdwule kenle mɔɔ ɔwule la, na ɔhɔle zo ɔdɛnlanle sua gyɛne nu kɛ kokobɛvolɛ,+ ɔluakɛ bɛyele ye bɛvile Gyihova sua nu ɛkɛ. Ɛnee ɔ ra Dwotam a nea belemgbunli sua nu ɛkɛ, na ɔbua menli mɔɔ wɔ azɛlɛ ne azo la ndɛne a.+ 22 Na Yuzaya anwo tetedwɛkɛ mɔɔ ɛha la, ɔvi mɔlebɛbo kɔdwu awieleɛ, Emɔzo ara ngapezonli Ayezaya+ hɛlɛle dole ɛkɛ. 23 Akee bɛmaanle Yuzaya nee ye nenyia mɔ hɔlale na ɔliele ɔ menle, na bɛziele ye wɔ ye nenyia mɔ anwo ɛkɛ, noko wɔ azie ne mɔɔ le arelemgbunli ne mɔ ɛdeɛ la azo,* ɔluakɛ bɛhanle kɛ: “Ɔle kokobɛvolɛ.” Na ɔ ra Dwotam+ ralile ye agya lile belemgbunli.\n^ Anzɛɛ “ɔbɔle,” ɔbayɛ kɛ ɔbɔle bɛ wɔ bodane nu.\n^ Anzɛɛ “boka azo sɛsɛ.”\n^ Ɔbayɛ kɛ azɛlɛ ɛhye bikye alehelɛ ne mɔ azie ne.\n2 Edwɛkɛsisilɛ 26


Gyɛnɛsese 38 | Yintanɛte Zo Baebolo | Ewiade Fofolɛ Ngilebɛbo\nDwuda nee Teemaa (1-30)\n38 Mekɛ zɔhane anu, Dwuda vile ɔ mediema ne mɔ anwo ɛkɛ na ɔhɔzile ye ɛdanlɛsua wɔ Adulamenli nrenyia bie mɔɔ bɛfɛlɛ ye Haela la anwo ɛkɛ. 2 Dwuda nwunle Keenanli bie+ mɔɔ bɛfɛlɛ ye Hyua la ara raalɛ wɔ ɛkɛ ne. Ɔti ɔvale ye na ɔ nee ye lale, 3 na ɔnrenzɛle. Nzinlii ɔwole ralɛ nrenyia na ɔdonle ye Ɛɛ.+ 4 Ɔnrenzɛle bieko na ɔwole ralɛ nrenyia, na ɔdonle ye Onan. 5 Eza ɔwole ralɛ nrenyia bieko na ɔdonle ye Hyila. Raalɛ ne wole la, ɛnee Dwuda wɔ Akezebe.+ 6 Nzinlii, Dwuda gyale raalɛ maanle ɔ ra kpanyinli Ɛɛ, na ɛnee bɛfɛlɛ raalɛ ne Teemaa.+ 7 Noko Dwuda ara kpanyinli Ɛɛ anyɛ mɔɔ sɔ Gyihova anye la, ɔti Gyihova hunle ye. 8 Ɛhye ati Dwuda hanle hilele Onan kɛ: “Gya ɛ diema ne aye ne na ɛ nee ye ɛla na wo mralɛ maa ɛ diema ne.”+ 9 Noko ɛnee Onan ze kɛ mralɛ mɔɔ ɔbawo bɛ la ɛnrɛyɛ ye ɛdeɛ.+ Ɔti saa ɔ nee ɔ diema ne aye ne da a, ɔmaa ɔ nwo nzule ne se gua azɛlɛ nwo na ɔsɛkye, amaa yeanwo mralɛ yeammaa ɔ diema ne.+ 10 Mɔɔ ɔyɛle la le ɛtane wɔ Gyihova anye zo, ɔti ɔhunle ɔdaye noko.+ 11 Dwuda zele ye ase Teemaa kɛ: “Kɔdɛnla wɔ papa sua nu kɛ kunlavolɛ kɔkpula kɛ me ra nrenyia Hyila kɛnyi,” ɔluakɛ ɔhanle ɔhilele ɔ nwo kɛ: ‘Wɔannea a ɔdaye noko ɔbawu kɛ ɔ mediema mrenyia ne mɔ la.’+ Yemɔti Teemaa hɔdɛnlanle ye papa sua nu. 12 Mekɛ bie anzi, Hyua ara raalɛ ne+ mɔɔ le Dwuda aye la wule. Mɔɔ Dwuda lile nwolɛ nyane wiele la, akee ɔ nee ɔ gɔnwo Adulamenli Haela hɔle menli mɔɔ pepɛ ye mboane nwo enrinli la ɛkɛ wɔ Temenaa.+ 13 Bɛhanle bɛhilele Teemaa kɛ: “Wɔ ase ɛlɛkɔ Temenaa ahɔpepɛ ye mboane nwo enrinli.” 14 Ɔti ɔyeyele ye kunlavolɛ adɛladeɛ ne mɔ na ɔvale bɛ ti zo aguzo ɔguale ɔ ti zo na ɔvale debie ɔhedale ɔ nyunlu na ɔhɔdɛnlanle Yineem mɔɔ wɔ Temenaa adenle nu la anlenkɛ kpole ne anloa, ɔluakɛ ɔnwunle kɛ Hyila ɛnyi noko bɛtɛfale ye bɛtɛmaanle ye kɛ ɔgya ye.+ 15 Mɔɔ Dwuda nwunle ye la, ɛkɛ ne ala ɔbule ye kɛ ɔle tuutuunli, ɔluakɛ ɛnee yeheda ɔ nyunlu. 16 Ɔti ɔhɔle ɔ nwo ɛkɛ ne wɔ adehane ɛkɛ na ɔhanle kɛ: “Mesɛlɛ wɔ, maa me nee wɔ ɛla,” ɔluakɛ ɛnee ɔnze kɛ ye ase ne ɔ.+ Noko raalɛ ne bizale ye kɛ: “Duzu a ɛbava wɔamaa me na ɛ nee me ala a?” 17 Na Dwuda hanle kɛ: “Mebamaa bɛava abɔnkye ralɛ bɛarɛlɛ wɔ.” Noko raalɛ ne bizale ye kɛ: “Ɛbava debie wɔali agyinlanu kɔkpula kɛ bɛ nee ye bara ɔ?” 18 Dwuda bizale ye kɛ: “Duzu a menva menli agyinlanu a?” na raalɛ ne hanle kɛ: “Wɔ nzonlɛyɛlɛ kpɔdelera ne+ nee nyɛma mɔɔ zɔ ye la yɛɛ wɔ kpɔma ne mɔɔ ɛlɛ la.” Ɔti ɔvale ɔmaanle raalɛ ne na ɔ nee ye lale, na ɔ nee ye nrenzɛle. 19 Ɛhye anzi, ɔdwazole ɔhɔle na ɔhɔyele ye deɛ ne mɔɔ ɔvale ɔhedale ɔ nyunlu la na ɔvale ye kunlavolɛ adɛladeɛ ne ɔwulale. 20 Akee Dwuda vale abɔnkye ralɛ ne zoanle ɔ gɔnwo Adulamenli ne+ kɛ ɔva ɔhɔ na ɔlie ninyɛne mɔɔ ɔvale ɔlile agyinlanu la ɔvi raalɛ ne ɛkɛ ɔrɛla, noko yeannwu ye. 21 Ɔbizale mrenyia mɔɔ wɔ ɛkɛ ne la kɛ: “Ɛzonlenlɛsua nu tuutuunli ne mɔɔ tɛnla Yineem adenle ne anloa la wɔ ni?” Na bɛhanle kɛ: “Ɛzonlenlɛsua nu tuutuunli biala ɛtɛbale ɛke ɛlɛ.” 22 Akee ɔziale ɔhɔle Dwuda anwo ɛkɛ na ɔhanle kɛ: “Meannwu ye, yɛɛ mrenyia mɔɔ wɔ ɛkɛ ne la hanle kɛ, ‘Ɛzonlenlɛsua nu tuutuunli biala ɛtɛbale ɛke ɛlɛ.’” 23 Ɔti Dwuda hanle kɛ: “Maa ɔva, amaa yɛambɔ anyiemgba. Mame, memaanle ɛvale abɔnkye ralɛ ne ɛhɔle, noko wɔannwu ye.” 24 Noko kɛyɛ siane nsa anzi, bɛhanle bɛhilele Dwuda kɛ: “Wɔ ase Teemaa ɛbɔ tuutuu ɛbɛla na yenrenzɛ.” Yemɔti Dwuda hanle kɛ: “Bɛva ye bɛrɛla bɛmaa bɛyela ye.”+ 25 Mɔɔ bɛ nee ye ɛlɛba la, ɔzoanle ɔmaanle bɛhɔzele ye ase ne kɛ: “Me nee nrenyia ne mɔɔ lɛ ninyɛne ɛhye mɔ la a ɛlɛnrenzɛ a.” Akee ɔhanle ɔbokale nwolɛ kɛ: “Mesɛlɛ wɔ, nea saa ɛbanwu ahenle mɔɔ lɛ ninyɛne ɛhye mɔ la a, nzonlɛyɛlɛ kpɔdelera ne nee nyɛma ne mɔɔ zɔ ye la yɛɛ kpɔma ne.”+ 26 Akee Dwuda nleanle ninyɛne ne na ɔhanle kɛ: “Ɔle tenlenenli ɔtɛla me, ɔluakɛ meanva me ra Hyila meammaa ye.”+ Na ɛhye anzi, ɔ nee ye anla bieko. 27 Mɔɔ ye awolɛ mekɛ dwule la, ɛnee ndalɛ a wɔ ɔ kunlu a. 28 Wɔ ye awolɛ ne anu, ko vale ɔ sa vindele, na ahenle mɔɔ ɛlɛdie ye awolɛ la vale nyɛma kɔkɔlɛ kyekyele ɔ sa na ɔhanle kɛ: “Ɛhye a limoale rale a.” 29 Noko mɔɔ ɔhwenle ɔ sa ɔhɔle ala la, ɔ diema nrenyia ne vindele, na raalɛ ne mɔɔ ɛlɛdie awolɛ ne la hanle kɛ: “Duzu ati a wɔde awodeɛ ne anloa wɔvinde ɛ?” Ɔti bɛdonle ye Pilɛze.*+ 30 Nzinlii, ɔ diema ne mɔɔ nyɛma kɔkɔlɛ ne kyekye ɔ sa la vindele, na bɛdonle ye Zila.+\n^ Ɔ bo kile “Te; Kpuke.”


“Bɛdwenle Ninyɛne Mɔɔ Wɔ Anwuma Lɔ La Anwo”—Kɔlɔsaema 3:2 | Debiezukoalɛ\nƐzinzalɛ Arane—Debiezukoalɛ Ɛdeɛ | October 2014\nKENGA YE WƆ Afrikaans Albanian America Mumule Aneɛ Amharic Arabic Argentina Mumule Aneɛ Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Brazil Mumule Aneɛ Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Cinyanja Colombia Mumule Aneɛ Croatian Czech Dangme Danish Drehu Dutch Efik English Estonian Ewe Finnish French Ga Georgian German Giliki Guarani Gujarati Gun Haitian Creole Hibulu Hiligaynon Hindi Hungarian Icelandic Igbo Iloko Indonesian Italian Italy Mumule Aneɛ Japan Mumule Aneɛ Japanese Kannada Kazakh Kikaonde Kikuyu Kiluba Kinyarwanda Kirghiz Kirundi Kisi Kisonge Kongo Korea Mumule Aneɛ Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Mauritian Creole Maya Mexico Mumule Aneɛ Mixe (North Central) Mizo Mongolian Moore Nahuatl (Central) Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Russia Mumule Aneɛ Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tshiluba Tsonga Turkish Turkmen Turkmen Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wayuunaiki Wolaita Xhosa Zande Zulu\n“Bɛdwenle Ninyɛne Mɔɔ Wɔ Anwuma Lɔ La Anwo”\n“Bɛdwenle ninyɛne mɔɔ wɔ anwuma lɔ la anwo na bɛgyakyi mɔɔ wɔ azɛlɛ ye azo la.”—KƆLƆSAEMA 3:2.\nKƐZI ƐBAYE Ɔ NLOA Ɛ?\nKɛzi Ebileham nee Sɛla lale ye ali kɛ bɛlɛ diedi wɔ Gyihova anu ɛ?\nKɛzi Mosisi vale ye adwenle ziele Nyamenle ɛhulolɛdeɛ ɛyɛlɛ zo ɛ?\nKɛ ɔkɛyɛ na yɛadwenle ninyɛne mɔɔ wɔ anwuma lɔ la anwo ɛ?\n1, 2. (a) Esiane boni a ɛnee Kɔlɔsae asafo ne wɔ nu a? (b) Folɛdulɛ boni a boale mediema mɔɔ bɛwɔ Kɔlɔsae la manle bɛyɛle Nyamenle agɔnwo mɔ a?\nKOYƐLƐ mɔɔ wɔ ɛvoya mɔɔ lumua la anu asafo ne mɔɔ wɔ Kɔlɔsae anu la anwo ɛra edwɛkɛ! Mediema ne bie mɔ ka kɛ ɔwɔ kɛ bɛdi Mosisi Mɛla ne azo. Bie mɔ noko se ɔnle kɛ bɛdie bɛ nye. Pɔɔlo bɔle esiane mɔɔ wɔ adwenle ngakyile ɛhye mɔ anu la anwo kɔkɔ kɛ: “Bɛnlea boɛ na awie anva mɛlɛbɛla nee adalɛ nrɛlɛbɛ mɔɔ bɛlua ewiade amaamuo zo bɛhyehyɛ, nee mɔɔ vi awozinli ewiade ye sunsum nu tumima ɛkɛ ne na ɔnvi Kelaese ɛkɛ ne la anyɛ bɛ ngɛkɛlɛ.”—Kɔlɔsaema 2:8.\n2 Saa Keleseɛnema mɔɔ bɛkpokpa bɛ la di menli nzuzulɛ nzi a, adenle mɔɔ bɛlɛ kɛ bɛbayɛ Nyamenle amra la bɛavi bɛ sa. (Kɔlɔsaema 2:20-23) Amaa bɛahɔ zo bɛ nee Nyamenle adila agɔnwolɛ la, Pɔɔlo zele bɛ kɛ: “Bɛdwenle ninyɛne mɔɔ wɔ anwuma lɔ la anwo na bɛgyakyi mɔɔ wɔ azɛlɛ ye azo la.” (Kɔlɔsaema 3:2) Ɛnee ɔwɔ kɛ zɔhane Keleseɛnema ne kakye anyelazo kɛnlɛma mɔɔ bɛlɛ kɛ bɛbadɛnla aze dahuu wɔ anwuma la.—Kɔlɔsaema 1:4, 5.\n3. (a) Keleseɛnema mɔɔ bɛkpokpa bɛ la anyelazo a le duzu? (b) Kpuyia boni a yɛbazuzu nwo wɔ edwɛkɛ ɛhye anu a?\n3 Keleseɛnema mɔɔ bɛkpokpa bɛ ɛnɛ la noko dwenledwenle Nyamenle Belemgbunlililɛ ne nee anyelazo mɔɔ bɛlɛ kɛ ‘bɛ nee Kelaese bali agya’ wɔ anwuma la anwo. (Wulomuma 8:14-17) Na bɛdabɛ mɔɔ bɛbadɛnla azɛlɛ ye azo la noko ɛ? Kɛzi Pɔɔlo edwɛkɛ ne fane bɛ nwo ɛ? Kɛ ɔkɛyɛ na bɛadwenledwenle “ninyɛne mɔɔ wɔ anwuma lɔ la” anwo ɛ? (Dwɔn 10:16) Ebileham nee Mosisi dwenledwenlenle ninyɛne mɔɔ wɔ anwuma lɔ la anwo bɔbɔ wɔ anwongyelelɛ mekɛ nu. Kɛ ɔkɛyɛ na yɛazukoa bɛ ɛ?\nMƆƆ KILE KƐ YƐ ADWENLE WƆ ANWUMA NINYƐNE ZO LA\n4. Kɛ ɔkɛyɛ na Keleseɛnema mɔɔ bɛlɛ azɛlɛ ye azo anyelazo la ahola ava bɛ adwenle azie ninyɛne mɔɔ wɔ anwuma la azo ɛ?\n4 Ɔwɔ kɛ bɛdabɛ mɔɔ bɛlɛ azɛlɛ ye azo anyelazo la noko dwenledwenle ninyɛne mɔɔ wɔ anwuma lɔ la anwo. Bɛyɛ ɛhye ɔlua Gyihova nee ye Belemgbunlililɛ ne mɔɔ bɛfa bɛdumua bɛ ɛbɛlabɔlɛ nu la azo. (Luku 10:25-27) Ɛhye a Kelaese yɛle a, na ɔhyia kɛ yɛdayɛ noko yɛyɛ zɔ. (1 Pita 2:21) Ɛnee adalɛ ngilehilelɛ, ewiade nrɛlɛbɛ, nee anwonyia ɛhulolɛ ɛbu zo wɔ ɛvoya mɔɔ lumua la anu. Yɛnwu ninyɛne ɛhye mɔ ɛnɛ wɔ Seetan ewiade ne noko anu. (Bɛgenga 2 Kɔlentema 10:5.) Ɔwɔ kɛ yɛsukoa Gyisɛse na yɛkoati debie biala mɔɔ bahola azɛkye yɛ nee Gyihova agɔnwolɛ ne la.\nYɛmaa ewiade ne adwenle mɔɔ ɔlɛ ye wɔ ezukoa nee anwonyia nwo la ɛli yɛ adwenle ɔ?\n5. Adwenle mɔɔ yɛlɛ ye wɔ ezukoa nee anwonyia nwo la anwo kpuyia boni a yɛbahola yɛabiza yɛ nwo a?\n5 Yɛmaa ewiade ne adwenle mɔɔ ɔlɛ ye wɔ ezukoa nee anwonyia nwo la ɛli yɛ adwenle ɔ? Mɔɔ yɛdwenle nwo nee mɔɔ yɛyɛ la da mɔɔ yɛkulo la ali. Gyisɛse hanle kɛ: “Ɛleka mɔɔ bɛ anwonyia wɔ la, ɛkɛ ne yɛɛ bɛ ahonle noko wɔ a.” (Mateyu 6:21) Ɔwɔ kɛ yɛbiza yɛ nwo debie mɔɔ nwolɛ hyia yɛ kpalɛ la. Asoo yɛfa mekɛ dɔɔnwo yɛdwenledwenle ezukoa nee gyima kpalɛ mɔɔ yɛbanyia la anwo, anzɛɛ yɛbɔ mɔdenle kɛ yɛmaa yɛ nwo adɔ yɛ ɔ? Anzɛɛ yɛmaa yɛ nye sɔ mɔɔ yɛlɛ ye la amaa yɛava yɛ adwenle yɛazie agɔnwolɛvalɛ mɔɔ yɛ nee Gyihova lɛ la azo ɔ? (Mateyu 6:22) Gyisɛse hanle kɛ saa yɛfa yɛ adwenle yɛsie “anwonyia” mɔɔ yɛkpondɛ yɛazie azɛlɛ ye azo la azo a, agɔnwolɛvalɛ mɔɔ yɛ nee Gyihova lɛ la bahola azɛkye.—Mateyu 6:19, 20, 24.\nYɛfa yɛ adwenle yɛsie ninyɛne mɔɔ wɔ anwuma lɔ la azo a, yɛbahola yɛali yɛ sinlidɔlɛ zo konim\n6. Kɛ ɔkɛyɛ na yɛali konim wɔ apelepele mɔɔ yɛ nee yɛ sinlidɔlɛ di la anu a?\n6 Yɛnli munli yemɔti ɔnyɛ se kɛ yɛbayɛ ninyɛne mɔɔ ɛnle kpalɛ la. (Bɛgenga Wulomuma 7:21-25.) Saa yɛanva yɛ nwo yɛando Nyamenle sunsum ne anwo zo a, yɛbava yɛ nwo yɛawula “anwondɛlɛ mgbane mgbane, nzabolɛ, adwɔmanebɔlɛ, anzɛɛ huhunli ɛbɛla,” Nyamenle mɛla mɔɔ bɛmbu ye bie bɔbɔ la anu. (Wulomuma 13:12, 13) Yɛ nee yɛ sinlidɔlɛ di apelepele dahuu. Yɛbahola yɛali konim a, kyesɛ yɛfa yɛ adwenle yɛsie ninyɛne mɔɔ wɔ anwuma lɔ la azo. Ɛhye hyia mɔdenlebɔlɛ, yemɔti Pɔɔlo hanle kɛ: “Mebɔ mɔdenle mesɔ me nwo na megyinla me ti koonwu medie abotokuma.” (1 Kɔlentema 9:27) Ɔwɔ kɛ yɛdayɛ noko yɛmia yɛ nwo. Bɛmaa yɛzuzu mrenya nɔhavoma nwiɔ mɔɔ bɔle mɔdenle yɛle mɔɔ sɔ Nyamenle anye la neazo nwo.—Hibuluma 11:6.\nEBILEHAM “LIELE NYAMENLE LILE”\n7, 8. (a) Ngyegyelɛ boni a Ebileham nee Sɛla yiale a? (b) Duzu a Ebileham zuzule nwo dahuu a?\n7 Mɔɔ Gyihova zele Ebileham kɛ ɔ nee ye abusua ne ɛdu ɛhɔ Keena la, Ebileham vile ye ahonle nu diele. Gyihova duale Ebileham kakɛ wɔ ye diedi nee ye tieyɛ nwo ɔlua ngyekyeleɛ ne mɔɔ ɔ nee ye yɛle la azo. Gyihova zele ye kɛ: “Mebayila wɔ, meamaa wɔayɛ [maanle kpole].” (Mɔlebɛbo 12:2) Ɛvolɛ dɔɔnwo pɛle nu la ɛnee Ebileham nee Sɛla ɛtɛwole. Asoo Ebileham zuzule kɛ Gyihova arɛle ɛvi ye ɛwɔkɛ ne? Ɛnee ɔnla aze ɔmmaa Ebileham wɔ mekɛ ɛhye anu. Ɛnee yegyakyi ye asetɛnla kpalɛ wɔ Yule suakpole ne azo yepɛ adenle mɔɔ bo kilomita 1,600 (anzɛɛ mayɛle 1,000) la, yeradɛnla Keena azɛlɛ zo. Ɔ nee ye abusua ne dɛnlanle ndanlɛ sua nu, ɛnee ɔdwu mekɛ ne bie a ɔbua ɔda yɛɛ nwule gyegyele ye. (Mɔlebɛbo 12:5, 10; 13:18; 14:10-16) Noko akee, Ebileham nee ye abusua ne angulo kɛ bɛkɛzia bɛkɛhɔli fɛlɛko wɔ Yule.—Bɛgenga Hibuluma 11:8-12, 15.\n8 Ebileham “liele Nyamenle lile” na yeandwenle ‘ninyɛne mɔɔ wɔ azɛlɛ ye azo la anwo.’ (Mɔlebɛbo 15:6) Ɔzuzule ɛwɔkɛ mɔɔ Nyamenle bɔle ye la anwo dahuu. Gyihova nwunle Ebileham diedi ne na ɔzele ye kɛ: “To ɛ nye anwomanyunlu na nea saa ɛkɛhola nwɔlɔra ne mɔ tia a. Zɔhane ala yɛɛ ɛ bo zo amra bayɛ a.” (Mɔlebɛbo 15:5) Edwɛkɛ ɛhye manle Ebileham nwunle kɛ Nyamenle arɛle ɛtɛfile ye. Mekɛ biala mɔɔ ɔkɛnlea anwuma nwɔlɔra la, ɔkakye kɛ Gyihova ɛbɔ ye ɛwɔkɛ kɛ ɔbamaa ɔ bo zo amra anwo azo. Wɔ Gyihova mekɛ nu, Ebileham wole ralɛ nrenya, kɛmɔ Gyihova bɔle ye ɛwɔkɛ la.—Mɔlebɛbo 21:1, 2.\n9. Kɛzi yɛbahola yɛazukoa Ebileham ɛ?\n9 Yɛdayɛ noko yɛlɛkendɛ kɛ Gyihova ɛwɔkɛ ne mɔ bara nu kɛmɔ Ebileham yɛle la. (2 Pita 3:13) Saa yɛanva yɛ adwenle yɛanzie ninyɛne mɔɔ wɔ anwuma lɔ la azo a, yɛbadwenle kɛ ɛwɔkɛ ne mɔ ɛhyɛ somaa, na bie a yɛnrɛyɛ wuluwulu wɔ Gyihova ɛzonlenlɛ nu kɛmɔ ɛnee yɛde la. Bie a ɛvale ninyɛne ɛbɔle afɔle wɔ mekɛ bie amaa wɔayɛ adekpakyelɛ anzɛɛ wɔadɛlɛ wɔ ɛzonlenlɛ gyima ne anu. Noko duzu a ɛlɛyɛ ye kɛkala? Asoo ɛle kɛ Ebileham mɔɔ yɛle mɔɔ ɔbahola ye yɛ amuala ɔmanle Gyihova, na ɔhendɛle kɛ ɔbanyia nyilalɛ kenlebie la ɔ? (Hibuluma 11:10) Ebileham “liele Nyamenle lile” na bɛvɛlɛle ye Nyamenle agɔnwo.—Wulomuma 4:3.\nMOSISI NWUNLE AHENLE NE MƆƆ “BƐNNWU YE LA”\n10. Ndetelɛ boni a Mosisi nyianle a?\n10 Mosisi noko dwenledwenlenle ninyɛne mɔɔ wɔ anwuma lɔ la anwo. Bɛtetele ye wɔ Yigyibiti alehelɛ abusua ne anu wɔ mekɛ mɔɔ ɛnee Yigyibiti a di tumi wɔ ewiade ne azo la. Baebolo ne ka kɛ, “bɛhilehilele ye Yigyibiti nrɛlɛbɛ nee ye amaamuo ne amuala.” Ndetelɛ ɛhye manle ɔyɛle “sonlakpole wɔ edwɛkɛhanlɛ nee nyɛleɛ nu.” (Gyima ne 7:22) Ɔlua ndetelɛ mɔɔ Mosisi nyianle la ati, anrɛɛ ɔbahola yeayɛ sonla titile wɔ Yigyibiti. Noko ɛnee ndetelɛ bie wɔ ɛkɛ mɔɔ nwolɛ hyia Mosisi kpalɛ a.\n11, 12. Ndetelɛ boni a ɛnee nwolɛ hyia Mosisi kpalɛ a? Kɛzi yɛkola yɛnwu ɛhye ɛ?\n11 Mosisi mame Dwɔkɛbɛde hilehilele ye Hibuluma Nyamenle ne anwo debie wɔ ye ngakula nu. Ɛnee ngilehilelɛ ɛhye anwo hyia Mosisi tɛla debie biala. Ɔkpole adenle mɔɔ ɔbamaa yeanyia anwonyia nee tumi la amaa yeayɛ Nyamenle ɛhulolɛdeɛ. (Bɛgenga Hibuluma 11:24-27.) Ndetelɛ mɔɔ Mosisi nyianle nee Gyihova anu diedi manle ɔvale ye adwenle ɔziele ninyɛne mɔɔ wɔ anwuma la azo.\nMosisi kpole adenle mɔɔ ɔbamaa yeanyia anwonyia nee tumi la amaa yeayɛ Nyamenle ɛhulolɛdeɛ\n12 Ɔnva nwo kɛ Mosisi zukoale nwoma kpole la, yeanva yeanyɛ debie mɔɔ bamaa yeanyia tumi, duma, anzɛɛ ɔ nwo wɔ Yigyibiti a. Nɔhalɛ, Baebolo ne ka kɛ, “ɔkpole kɛ bɛkɛvɛlɛ ye Yigyibiti belemgbunli ne ara raalɛ ne ara.” “Ɔhulole kɛ ɔ nee Nyamenle menli ne kɛli nyane tɛla kɛ ɔ nye kɛlie ɛtane nwo mekɛ ekyi bie.” Ɛvolɛ dɔɔnwo anzi, Mosisi vale Gyihova anwo nrɛlɛbɛ ne lile Ye menli ne ati.\n13, 14. (a) Duzu a ɛnee ɔhyia kɛ Mosisi yɛ amaa yeahola yealie Gyihova menli ne ɛ? (b) Duzu a ɔhyia kɛ yɛdayɛ noko yɛyɛ a?\n13 Ɛnee Mosisi kulo Gyihova nee Ye menli ne mɔɔ ɛnee le ngɛkɛlɛ wɔ Yigyibiti la. Mosisi nyianle ɛvolɛ 40 la, ɛnee ɔze kɛ ɔbahola yealie bɛ. (Gyima ne 7:23-25) Noko ɛnee Gyihova ze kɛ mekɛ ɛtɛdwule mɔɔ ɔwɔ kɛ Mosisi yɛ ɛhye a. Ɛnee ɔhyia kɛ ɔsukoa mɛlɛbɛnwoaze, abotane, bɛtɛɛyɛlɛ nee bɛnwozohomolɛ. (Mrɛlɛbulɛ 15:33) Ɛnee Mosisi hyia ndetelɛ mɔɔ bamaa yeahola yeali ngyegyelɛ mɔɔ la ɔ nyunlu anwo gyima kpalɛ la. Ɛvolɛ 40 mɔɔ Mosisi vale yɛle mboaneneavolɛ la manle ɔnyianle subane ɛhye mɔ.\n14 Asoo ndetelɛ ɛhye boale Mosisi? Ɛhɛe, Baebolo ne ka kɛ ɛnee “ɔle bɛlɛvolɛ ɔtɛla dasanli biala mɔɔ wɔ aleɛabo la.” (Ɛdianlɛ 12:3) Ɔluakɛ ɛnee yezukoa mɛlɛbɛnwoaze la ati, ɔnyianle abotane wɔ menli ngakyile mɔɔ ɔnleanle bɛ nee bɛ ngyegyelɛ nwo. (Adendulɛ 18:26) Yɛdayɛ noko yɛhyia subane mɔɔ bamaa yɛanyia yɛ ti wɔ “amaneɛnwunlɛ kpole ne” anu yɛahɔ Nyamenle ewiade fofolɛ ne anu la. (Yekile 7:14) Yɛkola yɛ nee awie biala tɛnla ɔ, bɔbɔ menli mɔɔ yɛze kɛ ɔngyɛ na bɛava ɛya la ɔ? Ɛzoanvolɛ Pita folɛdulɛ ɛhye baboa yɛ: “Bɛli menli kɔsɔɔti eni. Bɛhulo bɛ gɔnwo mɔ diedima.”—1 Pita 2:17.\nBƐDWENLE NINYƐNE MƆƆ WƆ ANWUMA LƆ LA ANWO\n15, 16. (a) Duzu ati a ɔwɔ kɛ yɛdwenle ninyɛne kpalɛ nwo ɛ? (b) Kɛmɔti a ɔhyia kɛ Keleseɛnema maa bɛ nyɛleɛ yɛ kɛnlɛma ɛ?\n15 Yɛde mekɛ mɔɔ “anwongyelelɛ dɔɔnwo” wɔ nu la anu. (2 Temɔte 3:1) Ɛhye ati a ɔhyia kɛ yɛfa yɛ adwenle yɛsie ninyɛne kpalɛ zo amaa yɛahola yɛ nee Nyamenle alua dahuu la. (1 Tɛsalonaekama 5:6-9) Bɛmaa yɛzuzu ndenle nsa anwo.\n16 Yɛ nyɛleɛ: Pita kile kɛzi subane kpalɛ nwo hyia la, ɔhanle kɛ: “Ɔwɔ kɛ bɛmaa bɛ nyɛleɛ wɔ maanlema avinli yɛ kɛnlɛma.” Ɔdoale zo kɛ yemɔ bamaa menli mɔɔ ɛnze Gyihova la anwu kɛzi yɛbɔ yɛ ɛbɛla la na bie a “bɛaye Nyamenle ayɛlɛ.” (1 Pita 2:12) Saa yɛwɔ sua nu, gyima nu, sukulu, yɛlɛdi nwɔhoa, anzɛɛ yɛwɔ daselɛlilɛ nu bɔbɔ a, ɔwɔ kɛ yɛdua yɛ nyɛleɛ zo yɛwula Gyihova anyunlunyia. Nɔhalɛ, yɛ kɔsɔɔti yɛnli munli yemɔti yɛfo. (Wulomuma 3:23) Noko ɔnle kɛ yɛ sa nu to. Gyihova baboa yɛ yeamaa yɛaho “diedi nu konle kpalɛ ne.”—1 Temɔte 6:12.\nSaa yɛnyia Kelaese adwenle ne bie a, yɛbabɛlɛ yɛ nwo aze na yɛayɛ dɔɔnwo wɔ ɛzonlenlɛ gyima ne anu\n17. Kɛ ɔkɛyɛ na yɛanyia Gyisɛse subane ne bie ɛ? (Nea mɔlebɛbo nvoninli ne.)\n17 Yɛ subane: Saa yɛ subane le kpalɛ a, yɛbala nyɛleɛ kɛnlɛma ali. Ɛzoanvolɛ Pɔɔlo hanle kɛ: “Bɛmaa zɛhae subane ne mɔɔ ɛnee Kelaese Gyisɛse lɛ la ɛvinde bɛ ɛbɛla nu.” (Felepaema 2:5) Duzu subane a ɛnee Gyisɛse lɛ a? Ɛnee ɔbɛlɛ ɔ nwo aze, yemɔti ɔdule ɔ nwo ɔmanle Gyihova. Ɛnee ɔdwenle Nyamenle Belemgbunlililɛ ne anwo edwɛkpa ne nolobɔlɛ nwo dahuu. (Maake 1:38; 13:10) Nyamenle Edwɛkɛ ne a ɛnee kile Gyisɛse adenle kpalɛ a. (Dwɔn 7:16; 8:28) Ɔzukoale Ngɛlɛlera Nwuanzanwuanza ne kpalɛ amaa yeahola yeahwe adwenle yeahɔ zo, yeabɔ nwolɛ bane, na yeahilehile nu. Saa yɛnyia Kelaese adwenle ne bie a, yɛbabɛlɛ yɛ nwo aze yɛayɛ dɔɔnwo wɔ ɛzonlenlɛ gyima ne anu, na yɛazukoa Baebolo ne kpalɛ.\nƐnee Nyamenle Belemgbunlililɛ ne nolobɔlɛ nwo hyia Gyisɛse kpalɛ (Nea ɛdendɛkpunli 17)\n18. Ndenle titile boni mɔ a yɛdua zo yɛboa Gyihova gyima ne a?\n18 Yɛ moalɛ: Ɔle Nyamenle bodane kɛ “anwuma nee aze amra amuala” bahoto Gyisɛse. (Felepaema 2:9-11) Ɔnva nwo kɛ ɛnee Gyisɛse lɛ gyinlabelɛ titile la, ɔbɛlɛle ɔ nwo aze ɔmanle ɔ Ze. Zɔhane ala a ɔwɔ kɛ yɛyɛ a. (1 Kɔlentema 15:28) Yɛ nee Gyihova yɛ gyima wɔ mekɛ mɔɔ yɛmaa menli mɔɔ vi ‘maanle ti nee maanle bo bayɛ ɛdoavolɛma la.’ (Mateyu 28:19) Eza yɛdua yɛ gɔnwo mɔ nee yɛ mediema mɔɔ yɛboa bɛ la azo “yɛyɛ nyele . . . yɛmaa awie biala.”—Galeehyeama 6:10.\n19. Duzu a ɔwɔ kɛ yɛsika yɛ bo yɛyɛ a?\n19 Yɛyɛ Gyihova mo kɛ yedu yɛ folɛ kɛ yɛdwenle ninyɛne mɔɔ wɔ anwuma lɔ anwo la! Ɔwɔ kɛ ‘yɛmia yɛ nwo wɔ ɛnriandilɛ ne anu’ na yɛfa yɛ adwenle yɛsie ninyɛne kpalɛ zo. (Hibuluma 12:1) Bɛmaa yɛsika yɛ bo yɛva “ahonle kpalɛ” yɛyɛ yɛ gyima kɛ asɛɛ yɛyɛ yɛamaa Gyihova la, ɔluakɛ yɛze kɛ yɛ anwuma Selɛ ne bayila yɛ dɔɔnwo.—Kɔlɔsaema 3:23, 24.\nEDWƐKƐ MƆƆ BƐHILEHILE NU\n“Bɛdwenle ninyɛne mɔɔ wɔ anwuma lɔ la anwo”: Yɛyɛ ɛhye wɔ mekɛ mɔɔ yɛfa Gyihova nee ye Belemgbunlililɛ ne yɛdumua la. Yɛsuzu kɛzi Gyihova te nganeɛ nee adwenle mɔɔ ɔlɛ la anwo, na yɛdwenle kenlebie nyilalɛ mɔɔ yeva yebɔ ɛwɔkɛ la noko anwo dahuu. Ninyɛne ɛhye mɔ mɔɔ yɛdwenledwenle nwo la ka yɛ nyɛleɛ, yɛ ɛdendɛlɛ, nee mɔɔ yɛyɛ ye ɛbɛlabɔlɛ nu la\nFa nwa awie Fa nwa awie “Bɛdwenle Ninyɛne Mɔɔ Wɔ Anwuma Lɔ La Anwo”\nNyia Diedi Kpundii Wɔ Belemgbunlililɛ Ne Anu\nBɛbayɛ “Ɛsɔfoma Nee Arelemgbunli”\nMaa Ɛ Nye Ɛlie Kɛ Ɛ Nee Gyihova Ɛlɛyɛ Gyima La!\nƐBƐLABƆLƐ NU EDWƐKƐ Anyuhɔlɛ Mɔɔ Menyia Wɔ Belemgbunlililɛ Gyima Ne Anu\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE—DEBIEZUKOALƐ ƐDEƐ October 2014\nFa nwa awie Fa nwa awie ƐZINZALƐ ARANE—DEBIEZUKOALƐ ƐDEƐ October 2014\nƐZINZALƐ ARANE—DEBIEZUKOALƐ ƐDEƐ October 2014


Mrɛlɛbulɛ 8 | Yintanɛte Zo Baebolo | Ewiade Fofolɛ Ngilebɛbo\nNrɛlɛbɛ tendɛ kɛ asɛɛ sonla (1-36)\n‘Medame a melimoa Nyamenle gyima ne mɔ anu a’ (22)\n‘Gyimayɛvo mɔɔ ɛbe mɔɔ ɔwɔ Nyamenle anwo ɛkɛ’ (30)\n“Ɛnee mekulo alesama edwɛkɛ” (31)\n8 Asoo tɛ nrɛlɛbɛ a ɛlɛtea nu avɛlɛ la? Asoo tɛ adwenlenunwunlɛ a ɛlɛmaa ɔ ne zo avɛlɛ la?+ 2 Ɔgyinla anwuma+ wɔ adehane,Ɔgyinla nwɔnda ne mɔ azo. 3 Ɔtea nu kpoleWɔ suakpole ne nlenkɛ mgbole ne mɔ anloa,Wɔ anuhɔlɛ ne nlenkɛ ne mɔ anloa kɛ:+ 4 “O menli, bɛmɛ a melɛfɛlɛ bɛ a;Memaa me ne zo mefɛlɛ awie biala.* 5 Bɛmɛ mɔɔ bɛnlɛ anwubielɛ la, bɛzukoa nrɛlɛbɛ;+Bɛmɛ ahoasea, bɛnyia ndelebɛbo ahonle. 6 Bɛdie, ɔluakɛ mɔɔ meka la anwo hyia,Me nloa ka mɔɔ le kpalɛ la; 7 Ɔluakɛ meka me ne aze mefa me nloa meka nɔhalɛ ne,Na me nloa babonle ne kyi amumuyɛ edwɛkɛ. 8 Edwɛkɛ mɔɔ vi me nloa anu la kɔsɔɔti le tenlene. Nuhua biala ɛtɛkyibale anzɛɛ ɛtɛkyeale. 9 Bɛ muala bɛtenrɛ fɔɔnwo bɛmaa mɔɔ lɛ adwenlenunwunlɛ laYɛɛ bɛle kpalɛ bɛmaa bɛdabɛ mɔɔ bɛnwu nrɛlɛbɛ la. 10 Fa me ɛdenrɛdenrɛlɛ na gyakyi dwɛtɛ fufule,Yɛɛ nrɛlɛbɛ na gyakyi nvutuke tagyee,+ 11 Ɔluakɛ nrɛlɛbɛ le kpalɛ tɛla ezukoa bolɛ kɔkɔlɛ;*Debie gyɛne biala mɔɔ sonla kulo la nee ye ɛnzɛ. 12 Medame nrɛlɛbɛ, me nee badwema a de a;Melɛ ndelebɛbo nee adwenlenubukelɛ.+ 13 Gyihova ɛzulolɛ le ɛtane ɛhyilɛ.+ Mekyi adubɛnwo nee anwomemaazo+ nee amumuyɛ adenle yɛɛ mɛlɛbɛla ɛdendɛlɛ.+ 14 Melɛ folɛdulɛ kpalɛ yɛɛ nrɛlɛbɛ kpalɛ;+Ndelebɛbo+ nee tumi+ le me ɛdeɛ. 15 Me nwo zo a arelemgbunli dua di tumi a,Yɛɛ suakunlu mgbanyima dua me nwo zo di tenleneyɛlɛ nwo mɛla.+ 16 Me nwo zo a tumivolɛma dua di tumi a,Yɛɛ menli titili dua me nwo zo bua ndɛne fɔɔnwo.* 17 Mekulo bɛdabɛ mɔɔ bɛkulo me la,Na bɛdabɛ mɔɔ bɛkpondɛ me bo zo la banwu me.+ 18 Anwonyia nee anyunlunyia le me ɛdeɛ,Agyapadeɛ mɔɔ wɔ ɛkɛ ne dahuu la nee tenleneyɛlɛ. 19 Ma mɔɔ meso la le kpalɛ tɛla nvutuke, bɔbɔ nvutuke mɔɔ bɛdu nuhua evinli la,Yɛɛ ninyɛne mɔɔ mefa memaa la le kpalɛ tɛla dwɛtɛ fufule.+ 20 Medua tenleneyɛlɛ adenle nu,Medua pɛlepɛlelilɛ ndenle avinli; 21 Mefa agyapadeɛ kpalɛ memaa bɛdabɛ mɔɔ bɛkulo me la,Yɛɛ memaa bɛ ninyɛnezielɛ ɛleka ne mɔ yi tetɛkɛɛ. 22 Gyihova bɔle me kɛ ye adenle ne mɔlebɛbo,+Ye tete gyima ne mɔ anu mɔɔ limoa.+ 23 Ɔvale me ɔziele ɛkɛ ɔvi tete,+Ɔvi mɔlebɛbo ne, kolaa na bava azɛlɛ ne bazie ɛkɛ.+ 24 Mekɛ mɔɔ ɛnee azule kuma ɛnle ɛkɛ ne la,+ yɛɛ bɛwole me a,Mekɛ mɔɔ ɛnee nzubula mɔɔ maa nzule se ɛnle ɛkɛ ne la. 25 Kolaa na bɛava awoka bɛaziezie ɛkɛ,Kolaa na awoka ngyikyi ara la, ɛnee bɛwo me, 26 Mekɛ mɔɔ ɛnee ɔtɛyɛle azɛlɛ ne nee zolɛ kpɔkɛAnzɛɛ azɛlɛ ne azo ndɛtɛlɛ mɔɔ limoa la. 27 Mekɛ mɔɔ ɔzieziele anwuma ne la,+ ɛnee mewɔ ɛkɛ;Mekɛ mɔɔ ɔpɛle kutukpunli wɔ nzule ne mɔ anye la,+ 28 Mekɛ mɔɔ ɔvale amungu ne mɔ ɔhendanle anwuma,Mekɛ mɔɔ ɔyɛle azule kuma ne mɔ ɛvileka la, 29 Mekɛ mɔɔ ɔgyale nyevile ne ɛweɛneAmaa nuhua nzule ne mɔ ambulu ye mɛla zo,+Mekɛ mɔɔ ɔwulale azɛlɛ ne adiabo ne mɔ aze la, 30 Ɛnee mewɔ ɔ nwo ɛkɛ ne kɛ gyimayɛvo mɔɔ ɛbe.+Ɛnee medame a ɔkulo me edwɛkɛ kpalɛ alehyenlɛ biala a;+Ɛnee me nye die wɔ ɔ nyunlu mekɛ biala;+ 31 Me nye liele ye azɛlɛ ne mɔɔ menli badɛnla zolɛ la anwo,Na ɛnee mekulo alesama edwɛkɛ kpalɛ. 32 Na kɛkala, me mra, bɛdie me;Ɛhɛe, anyelielɛ a le bɛdabɛ mɔɔ bɛdua me ndenle ne mɔ azo la. 33 Tie ɛdenrɛdenrɛlɛ+ na nwu nrɛlɛbɛ,Na mmabu ɛ nye ɛgua zolɛ ɛlɛ. 34 Anyelielɛ a le sonla ne mɔɔ tie meNa ɔba me nlenkɛ ne mɔ anwo ndɛ alehyenlɛ biala,Na ɔkendɛ me wɔ me nlenkɛ felɛmo ne mɔ anloa* la; 35 Ɔluakɛ mɔɔ kɛnwu me la banyia ngoane,+Na ɔbanyia Gyihova anyunlu ɛlolɛ.* 36 Noko mɔɔ kpo me la sɛkye ɔ nwo,*Yɛɛ bɛdabɛ mɔɔ bɛkyi me la kulo ewule.”+\n^ Hibulu aneɛ nu, “alesama.”\n^ Anzɛɛ “me anuhɔlɛ ne.”\n^ Anzɛɛ “ɔbalie ye yeado nu.”


Wulomuma 10 | Yintanɛte Zo Baebolo | Ewiade Fofolɛ Ngilebɛbo\nKɔmaa Wulomuma 10:1-21\nKɛ ɔkɛyɛ na wɔanyia Nyamenle tenleneyɛlɛ la (1-15)\nKa edwɛkɛ ne wɔ bagua nu (10)\nGyihova duma ɛbɔlɛ le ngoanelielɛ (13)\nMenli mɔɔ ka edwɛkpa la agyakɛ abo le kɛnlɛma (15)\nBɛkpole edwɛkpa ne (16-21)\n10 Mediema, nɔhalɛ nu, mɔɔ me ahonle kulo na mebodo Nyamenle wɔ nwolɛ memaa bɛ la a le kɛ bɛkɛnyia ngoane.+ 2 Ɔluakɛ medi bɛ daselɛ kɛ bɛbɔ Nyamenle ɛzonlenlɛ nwo mɔdenle,+ noko ɔngyi nɔhalɛ ndelebɛbo zo. 3 Na kɛmɔ bɛnze Nyamenle tenleneyɛlɛ ne+ na bɛkpondɛ kɛ bɛfa bɛdabɛ mumua ne bɛ ɛdeɛ bɛsie ɛkɛ ne+ la ati, bɛambɛlɛ bɛ nwo aze bɛammaa Nyamenle tenleneyɛlɛ ne.+ 4 Ɔluakɛ Kelaese a le Mɛla ne awieleɛ a,+ amaa awie biala mɔɔ kɛnyia diedi la bɛabu ye tenlenenli.+ 5 Na Mosisi hɛlɛle tenleneyɛlɛ ne mɔɔ bɛnyia bɛfi Mɛla ne anu la anwo edwɛkɛ kɛ: “Sonla mɔɔ di mɛla ne azo la balua zo anyia ngoane.”+ 6 Noko tenleneyɛlɛ ne mɔɔ bɛdua diedi zo bɛnyia la ka kɛ: “Mmaka ye wɔ wɔ ahonle nu kɛ,+ ‘Nwane a kɛvo kɛhɔ anwuma a?’+ kile kɛ, ɔkava Kelaese yeadwu aze a, 7 anzɛɛ, ‘Nwane a kɛdwu kɛhɔ kuma kuloonwu ne anu a?’+ kile kɛ, ɔkava Kelaese yeavi mowuamra anu yeara a.” 8 Emomu, duzu a ɔka a? “Edwɛkɛ ne ɛbikye wɔ, ɔwɔ ɛ nloa anu nee wɔ ahonle nu”;+ ɛhye a le diedi “edwɛkɛ ne” mɔɔ yɛlɛbɔ ye nolo la. 9 Na saa ɛka ye ɛ nloa wɔ bagua nu kɛ Gyisɛse le Awulae,+ na ɛdie ɛdi wɔ wɔ ahonle nu kɛ Nyamenle dwazole ye vile mowuamra anu a, bɛbalie wɔ ngoane. 10 Ɔluakɛ saa awie bayɛ tenlenenli a, ɔwɔ kɛ ɔnyia diedi wɔ ye ahonle nu, noko saa ɔbanyia ngoane a ɔwɔ kɛ ɔfa ɔ nloa ɔka edwɛkɛ ne wɔ bagua nu.+ 11 Na ngɛlɛlera ne ka kɛ: “Awie biala mɔɔ kɛnyia diedi wɔ ye nu la bɛnrɛye ɔ rɛle bɛnrɛdo ɔ sa nu.”+ 12 Ɔluakɛ ngakyile biala ɛnle Dwuunli nee Gilikinli avinli.+ Awulae ko ne ala a di bɛ muala bɛ nwo zo tumi a, na ɔyila bɛdabɛ mɔɔ bɛfɛlɛ ye la amuala dɔɔnwo. 13 Ɔluakɛ “awie biala mɔɔ kɛbɔ Gyihova* duma la, bɛbalie ye ngoane.”+ 14 Noko, kɛ ɔkɛyɛ na bɛabɔ mɔɔ bɛnlie ye bɛnli la duma ɛ? Na kɛ ɔkɛyɛ na bɛalie mɔɔ bɛtɛtele ɔ nwo edwɛkɛ la bɛali ɛ? Na saa awie anga edwɛkɛ ne noko a, kɛ ɔkɛyɛ na bɛade ɛ? 15 Na saa bɛanzoa bɛ noko a, kɛ ɔkɛyɛ na bɛaha edwɛkɛ ne ɛ?+ Kɛ mɔɔ bɛhɛlɛ ala la: “Nea kɛzi menli mɔɔ ka ninyɛne mgbalɛ nwo edwɛkpa la agyakɛ abo le kɛnlɛma a!”+ 16 Noko tɛ bɛ muala a bɛdiele edwɛkpa ne a. Ɔluakɛ Ayezaya ka kɛ: “Gyihova,* nwane a ɛnyia diedi wɔ mɔɔ bɛdele bɛvile yɛ ɛkɛ ne la anu a?”*+ 17 Ɔti bɛte edwɛkɛ ne a yɛɛ bɛnyia diedi a.+ Yɛɛ kyesɛ awie ka Kelaese anwo edwɛkɛ ne noko na bɛade. 18 Noko mebiza kɛ, Asoo bɛande ɔ? Nɔhalɛ nu, “bɛ ne dwule azɛlɛ ye azo amuala, yɛɛ bɛ edwɛkɛ ne dwule ewiade ɛleka biala.”+ 19 Noko mebiza kɛ, ɛnee Yizilayɛ ɛnze ɔ?+ Mɔɔ limoa, Mosisi se: “Mebalua mɔɔ ɛnle maanle la anwo zo meamaa bɛahwe nungule; mebalua maanle mɔɔ bɛle ahoasea la anwo zo meaha bɛ ɛya kpole.”+ 20 Noko Ayezaya zile ɔ kɛnra kpalɛ na ɔhanle kɛ: “Menli mɔɔ ɛmkpondɛ me la nwunle me;+ menyele me nwo mengilele menli mɔɔ ɛmbiza me bo zo la.”+ 21 Noko ɔka Yizilayɛ anwo edwɛkɛ kɛ: “Medɛlɛ me sa nu alehyenlɛ muala memaa menli mɔɔ anzo yɛ se na bɛde atua la.”+\n^ Anzɛɛ “yɛ amaneɛbɔlɛ ne anu a?”


KENGA YE WƆ Afrikaans Albanian Amharic Arabic Armenian Armenian (West) Aymara Bengali Bicol Bislama Bulgarian Cambodian Catalan Cebuano Chichewa Chinese (Shanghainese) Chinese (Sichuanese Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chuvash Cibemba Croatian Czech Danish Drehu Dutch Efik English Estonian Ewe Finnish French Ga Georgian German Giliki Guarani Gujarati Haitian Creole Hibulu Hiligaynon Hindi Hiri Motu Hmong (White) Hungarian Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisi Kisonge Kongo Korean Krio Lingala Lithuanian Luganda Lunda Luo Macedonian Malagasy Malayalam Maltese Marathi Maya Mizo Mongolian Moore Myanmar Nepali Ngabere Niuean Norwegian Nzema Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tajiki Tamil Tatar Telugu Tetun Dili Thai Tigrinya Tongan Totonac Tshiluba Tsonga Turkish Tuvaluan Twi Ukrainian Umbundu Urdu Vietnamese Wallisian Waray-Waray Xhosa Zapotec (Isthmus) Zulu\n“Boseabɔlɛ le kɛ atɔfolɛlielɛ; kakɛdualɛ le kɛ alɔbɔlɛlilɛ.”—Swahili ɛrɛlɛ bie.\nMENLI mɔɔ wɔ Africa Aduduleɛ la ze ɛrɛlɛ ɛhye kpalɛ, yɛɛ ɔmaa yɛnwu kɛzi menli dɔɔnwo te nganeɛ wɔ ewiade la. Asoo kɛ ɛte nganeɛ wɔ bosea mɔɔ ɛbiza ɛfi agɔnwolɛ anzɛɛ ɛleka gyɛne bie anwo la ɛne? Ɔyɛ a ɔzɔho kɛ nrɛlɛbɛ wɔ nu ɛdeɛ, noko asoo ɔle adwenle kpalɛ? Esiane nee ngyegyelɛ boni a wɔ boseabɔlɛ nu a?\nSwahili ɛrɛlɛ bieko maa ɛrɛlɛ ne anu da ɛkɛ. Ɔse: “Boseabɔlɛ sɛkye agɔnwolɛvalɛ.” Nɔhalɛ nu, kakɛ kola sɛkye agɔnwolɛma avinli. Saa yɛyɛ ngyehyɛleɛ kpalɛ na yɛlɛ nwolɛ adwenle kpalɛ bɔbɔ a, ninyɛne ɛnda ɛnyɛ kɛmɔ yɛkpondɛ la dahuu. Kɛ neazo la, saa mekɛ dwu na ezukoa menle ne asa anga ye ezukoa ne a ɔbahola yeava ɛya. Ɔbahola yeabɔ nwolɛ somolɛ, na yeazɛkye agɔnwolɛvalɛ mɔɔ la ezukoa menle nee ahenle mɔɔ liele la avinli—na bie bɔbɔ a—yeaha bɛ mbusua. Kɛmɔ boseabɔlɛ kola fa akɛsakɛsa ba la ati, yɛbahola yɛabu ye kɛ debie mɔɔ yɛyɛ nwolɛ biala a ɔnyɛ boɛ a yɛbalie a, na ɔnle adenle sikalɛ mɔɔ maa yɛnyia ezukoa ngyegyelɛ nwo sɔbelɛ a.\nBoseabɔlɛ bahola azɛkye awie nee Nyamenle agɔnwolɛvalɛ. Adenle boni azo? Mɔɔ lumua la, Baebolo ne ka kɛ, amumuyɛnli a anye fuu ɛndua ye kakɛ a. (Edwɛndolɛ 37:21) Eza ɔka ye wienyi kɛ “mɔɔ biza bosea la le sonla mɔɔ bɔ ye bosea la kanranli.” (Mrɛlɛbulɛ 22:7) Awie mɔɔ kɛbɔ bosea la ɔwɔ kɛ nwu ye kɛ saa ɔtɛtuale ezukoa ne a ɔdi ɛzonle wɔ ahenle mɔɔ vale manle ye la anyunlu. Africa ɛrɛlɛ gyɛne bie ka ye kɛnlɛma kɛ: “Ɛdie awie agyakɛ a, ɛkɔ ɛleka biala mɔɔ ɔkɛzoa wɔ la.” Adwenle ne a le kɛ awie mɔɔ tua kakɛ kpole la ɛnlɛ ɔ nwo na yeayɛ mɔɔ ɔkulo la.\nƆwɔ kɛ awie fa sie ɔ nye zo kɛ ɔbadua bosea mɔɔ yebɔ la. Tɛ ye zɔhane a, ɔbava ngyegyelɛ yeara. Kakɛ kpole bahola ava nyanelilɛ dɔɔnwo, nafelɛ mɔɔ ɛngɔ bɛ nye zo, gyima dɔɔnwo ɛyɛlɛ, nrenya nee ɔ ye avinli akɛsakɛsa, yeava mgbakyemgbakyenu yeara abusua nu na bie a, yeayɛ kɔɔto anzɛɛ efiadenla. Nrɛlɛbɛ wɔ edwɛkɛ mɔɔ wɔ Wulomuma 13:8 la anu kɛ: “Bɛmmadi awie biala anwo ɛzonle, ɛzonle mɔɔ yɛdi la a le kɛ yɛkɛhulo yɛ nwo ngoko ngoko.”\nNWOLƐ HYIA Ɔ?\nƆlua ɛhye mɔ amuala ati, ɔle kpalɛ kɛ yɛnea boɛ wɔ boseabɔlɛ nwo. Ɔwɔ kɛ ɛbiza ye nrɛlɛbɛ nu kɛ: Ɔhyia kɛ mebɔ bosea ɔ? Ɛfa wɔaboa ɛ nwo na wɔahola wɔanlea wɔ abusua ɔ? Anzɛɛ anyebolo boka nwo, bie a ɛfa wɔadɔ ninyɛne mɔɔ ɛnlɛ nwolɛ ezukoa la ɔ? Fane dɔɔnwo ne ala, ɔle kpalɛ kɛ ɛmaa ɛ nye sɔ ekyi mɔɔ ɛlɛ la tɛla kɛ ɛbabɔ bosea.\nNɔhalɛ nu, edwɛkɛ bie mɔ bahola ayɛ ngakyile ekyii, le kɛ mekɛ mɔɔ esiane kɛzi arɛlevilɛ nu na bɛnnwu mɔɔ bɛyɛ ye wɔ nwolɛ la. Saa ɔba ye zɔ, na awie kulo kɛ ɔbɔ bosea bɔbɔ a, ɔwɔ kɛ ɔkile kɛ ɔle awie mɔ ɔ nye gyi ɔ ti anwo. Kɛ ɔkɛyɛ na wɔayɛ zɔ ɛ?\nMɔɔ lumua la, mmadwenle kɛ awie lɛ ezukoa la ati ɔwɔ kɛ ɛbɔ ye bosea. Ɔnle kɛ yɛte nganeɛ kɛ awie lɛ ezukoa la ati, yɛhyia ezukoa a ɔwɔ kɛ ɔboa yɛ. Ɔnle kɛ yɛte nganeɛ noko kɛ yɛdie sonla zɛhae ezukoa na yɛandua a ɔnyɛ ɛhwee. Mmamaa ɛ nye bolo menli mɔɔ ɛsuzu kɛ bɛlɛ ezukoa la.—Mrɛlɛbulɛ 28:22.\nƐnee, nea kɛ ɛbadua bosea mɔɔ wɔbɔ la, na tua ye ndɛndɛ. Saa ezukoa menle angile wɔ mekɛ a, ɔwɔ kɛ ɛmaa ɛ nwo mekɛ, na ɛdi zolɛ. Ɔle kpalɛ kɛ ɛkɛlɛ bɛ ngyehyɛleɛ ne wɔ kɛlata zo amaa akɛsakɛsa amba nwolɛ. (Gyɛlɛmaya 32:9, 10) Saa ɔkɛyɛ boɛ a, fa ezukoa ne mɔɔ ɛliele la wula ahenle asa nu amaa wɔahola wɔala ye ase. Saa ɛbɔ mɔdenle ɛtua ezukoa mɔɔ ɛliele la a, ɔbamaa bɛ avinli ayɛ kɛnlɛma. Gyisɛse hanle ye wɔ ye Boka Zo Edwɛkɛhanlɛ ne anu kɛ: “Bɛmaa bɛ edwɛkɛ ɛyɛ ko, ‘ɛhɛe’ a ‘ɛhɛe’; ‘kyɛkyɛ’ a ‘kyɛkyɛ’.” (Mateyu 5:37) Bieko, dahuu kakye Mɛla Kpalɛ ɛhye: “Mɔɔ bɛkpondɛ kɛ menli yɛ maa bɛ la, bɛdabɛ noko bɛyɛ zɔhane ala bɛmaa bɛ.”—Mateyu 7:12.\nBAEBOLO ADEHILELƐ MƆƆ BOA\nBaebolo ne maa yɛ boseabɔlɛ nwo adwenle sɔbelɛ sikalɛ. Ɔse: “Saa sonla maa ɔ kunlu adwo mɔɔ ɔlɛ la anwo a, anrɛɛ nyamenlezonlenlɛ le anwonyia kpole.” (1 Temɔte 6:6) Ɛhye kile kɛ, saa awie maa ɔ kunlu dwo mɔɔ ɔlɛ la anwo a, ɔbahwe ɔ nwo yeavi nyanelilɛ mɔɔ vi boseabɔlɛ nu ba la anwo. Noko akee, ɔle nɔhalɛ kɛ ɔnla aze kɛ awie akunlu badwo ɔ nwo wɔ ewiade ɛhye mɔɔ kulo ninyɛne biala mɔɔ kɛdwu zo la anu. Ɛke a ‘nyamenlezonlenlɛ kpalɛ’ nwo hyia a. Adenle boni azo?\nFa Keleseɛne agyalɛma bie mɔɔ wɔ Asia la kɛ neazo. Mɔɔ bɛgyale ɛkɛ ne ala la, ɛnee bɛ nye die menli mɔɔ lɛ bɛ ti anwo sua la anwo. Yemɔti bɛbɔle kpɔkɛ kɛ bɛbaziezie ezukoa na bɛabɔ bosea bɛavi bange yɛɛ bɛ nwo amra ɛkɛ bɛava bɛadɔ bie. Noko yeangyɛ, bɛnwunle ye kɛ siane biala ɔwɔ kɛ bɛtua bosea ne anwo kakɛ kpole. Ɛhye manle bɛyɛle gyima dɔɔnwo alehyenlɛ biala, yemɔti, ɛnee bɛnnyia mekɛ bɛmmaa bɛ mra ne mɔ. Kunli ne hanle kɛ: “Adwenledwenle, nyanelilɛ nee nafelɛ mɔɔ ɛngɔ yɛ nye zo la manle yɛdele nganeɛ kɛ yɛzo bolɛ ɛnlomboɛ bie wɔ yɛ ti zo. Ɛnee yɛ ɛbolɛ ɛlɛkpu.”\n“Yɛnyia sunsum nu adwenle wɔ nwonane afoa nu ninyɛne nwo a ɔle banebɔlɛ”\nMekɛ hɔle bie la, bɛhakyele edwɛkɛ mɔɔ wɔ 1 Temɔte 6:6 la na bɛzile kpɔkɛ kɛ ye sɔbelɛ a le kɛ bɛbadɔne sua ne. Ɔlile ɛvolɛ nwiɔ kolaa na bɛahola bɛ kakɛ ne tua. Duzu a agyalɛma ɛhye zukoale vile bɛ anwubielɛ ne anu a? Bɛhanle kɛ, “Yɛnyia sunsum nu adwenle wɔ nwonane afoa nu ninyɛne nwo a ɔle banebɔlɛ.”\nMenli dɔɔnwo ze Swahili ɛrɛlɛ ne mɔɔ yɛvale yɛbɔle edwɛkɛ ɛhye abo la. Noko bɛtɛgyakyile boseabɔlɛ. Kɛmɔ Baebolo ngyinlazo mɔɔ yɛzuzu nwo kile la, asoo nrɛlɛbɛ ɛnle nu kɛ ɛbazuzu nwolɛ kpalɛ na wɔabiza ɛ nwo kɛ, Ɔwɔ kɛ mebɔ bosea ɔ?\nFa nwa awie Fa nwa awie Ɔwɔ Kɛ Mebɔ Bosea Ɔ?\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE Ɛbahola Wɔabikye Nyamenle\nFa nwa awie Fa nwa awie ƐZINZALƐ ARANE Ɛbahola Wɔabikye Nyamenle\nƐZINZALƐ ARANE Ɛbahola Wɔabikye Nyamenle


Bozonle Sua A Le Duzu? Asoo Ɔwɔ Kɛ Kilisienema Sonle Wɔ Awozonle Azua Nu Ɔ?\nƐzinzalɛ Arane | No. 2 2016\nKENGA YE WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bulgarian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Cinyanja Croatian Czech Dangme Danish Dutch Efik English Estonian Ewe Fijian Finnish French Ga Garifuna Georgian German Giliki Greenlandic Guarani Gun Haitian Creole Hibulu Hiligaynon Hungarian Icelandic Igbo Iloko Indonesian Italian Japanese Javanese Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuanian Luganda Lunda Luo Luvale Macedonian Macua Malagasy Maltese Mam Mambwe-Lungu Mauritian Creole Maya Mixe (North Central) Myanmar Nahuatl (Central) Nahuatl (Northern Puebla) Ndebele Ndonga Ngabere Nias Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Russian Samoan Sango Sena Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tatar Tetun Dili Tigrinya Tojolabal Tok Pisin Totonac Tshiluba Tshwa Tsonga Turkish Tuvaluan Twi Tzotzil Ukrainian Umbundu Venda Vietnamese Waray-Waray Xhosa Yoruba Zapotec (Isthmus) Zulu\nƐVOLƐ biala, menli mɔɔ bo mgbe nsia la tu adenle kɔ Shima, bɔra bie mɔɔ wɔ ɛhoayelɛ bie mɔɔ wɔ Japan la azo. Bɛkɔ Bozonle Sua Kpole ne mɔɔ wɔ Ise, ɛleka mɔɔ bɛsonle Shinto ewia nyamenle, Amaterasu Omikami wɔ ɛkɛ ne kɛyɛ ɛvolɛ apenle nwiɔ mɔɔ ɛze la. Ɛzonlenlɛma ne dimoa te bɛ nwo ɔlua bɛ sa anwo nee bɛ nloa nu ɛwowolɛ zo. Akee bɛgyinla bozonle sua haiden (ɛzonlenlɛ asalo) ne anyunlu na bɛbɔ bɛ ti aze, bɛbɔ bɛ sa nu na bɛsɛlɛ bɛ bozonle raalɛ ne. * Shinto maa adenle maa ye diedima ne kɔ asɔne gyɛne, yɛɛ Budama bie mɔ, Kilisiene maanle ne nee menli gyɛne ɛnnwu nvonleɛ mɔɔ wɔ nwo kɛ bɛbava bɛ nwo bɛawula Shinto amaamuo ɛhye anu la.\nEwiade asɔne titili dɔɔnwo lɛ awozonle azua * mɔɔ menli mgbe dɔɔnwo kɔ ɛkɛ a. Wɔ Kilisiene maanle dɔɔnwo anu, bɛlɛ asɔne azua nee awozonle azua dɔɔnwo mɔɔ bɛyila zo bɛmaa Gyisɛse, Mɛle nee anwodelɛma a. Bɛsisi bie mɔ wɔ ɛleka mɔɔ Baebolo nu edwɛkɛ bie zile anzɛɛ ɛleka mɔɔ bɛse “nwanwane” edwɛkɛ bie ɛzi wɔ ɛnɛ anzɛɛ ɛleka mɔɔ bɛfa ɛzonlenlɛ nu ngakyedeɛ bɛsie la. Menli dɔɔnwo kɔ awozonle azua ɛhye mɔ anu ɔboalekɛ bɛdie bɛdi kɛ saa bɛkɔ ɛleka nwuanzanwuanza ɛhye mɔ a, yɛɛ bɛbadie bɛ asɔneyɛlɛ a. Wɔ bie mɔ afoa nu, awozonle azua mɔɔ bɛtu adenle bɛkɔ ɛkɛ la da bɛ anwofamaa mɔɔ bɛlɛ bɛmaa bɛ ɛzonlenlɛ ne la ali.\nMenli mɔɔ ɛhɔ Bozonle Sua Kpole mɔɔ wɔ Ise, Japan, nee mɔɔ wɔ Grotto Massabielle, Lourdes, France la\nAsoo yɛyɛ asɔne na yɛsɛlɛ wɔ bozonle sua nu a, yɛɛ bɛbabua yɛ kpalɛ ɔ? Asoo Nyamenle anye balie bɛdabɛ mɔɔ bɛtu adenle bɛkɔ awozonle azua ɛhye mɔ anu la anwofamaa ne anwo ɔ? Mɔɔ hyia kpalɛ la, asoo ɔwɔ kɛ Kilisienema sonle wɔ awozonle azua nu ɔ? Kpuya ɛhye mɔ anwo mualɛ bamaa yɛanwu kɛzi ɔwɔ kɛ yɛbu awozonle azua mɔɔ bɛsonle nu yɛɛ eza ɔbaboa yɛ yeamaa yɛade ɛzonlenlɛ mɔɔ amgba sɔ Nyamenle anye la abo.\nSONLE WƆ “SUNSUM NU NEE NƆHALƐ NU”\nMɔɔ Gyisɛse hanle kɛ ɔwɔ kɛ yɛsonle wɔ “sunsum nu nee nɔhalɛ nu” la, boni a ɛnee ɔlɛkile a?\nAdwelie bie mɔɔ Gyisɛse nee Samɛleanli raalɛ bie lile la maa yɛnwu kɛzi Nyamenle bu ‘ɛleka nwuanzanwuanza’ anzɛɛ awozonle azua la. Ɛnee Gyisɛse lua Samɛlea na ɔgyinlanle kɛ ɔdie ɔ menle wɔ bula bie mɔɔ bikye suakpole Saekaa azo la. Ɔ nee raalɛ bie mɔɔ ɛlɛba arado bula la lile adwelie. Mɔɔ bɛlɛtendɛ la, raalɛ ne hwenle adwenle hɔle manzonle mɔɔ la Dwuuma nee Samɛleama ɛzonlenlɛ ne avinli la azo. Raalɛ ne zele kɛ: “[Yɛ] nlenya mɔ Samɛleama zonlenle Nyamenle wɔ boka ye azo, na bɛmɛ Dwuuma bɛse Gyɛlusalɛm ala a le ɛleka mɔɔ ɔwɔ kɛ bɛsonle Nyamenle a.”—Dwɔn 4:5-9, 20.\nBoka ne mɔɔ raalɛ ne hanle nwolɛ edwɛkɛ la a le Gɛlaezem Boka ne mɔɔ wɔ Gyɛlusalɛm sɔlɔ kɛyɛ mayɛle 30 (km 50) la. Mekɛ bie, ɛnee Samɛleama lɛ ɛzonlenlɛ sua mɔɔ ɛkɛ ne a bɛdi bɛ ɛvoyia ne mɔ mɔɔ bie a le Akpabɛnwo ne la. Noko, kɛ anrɛɛ Gyisɛse bava ye adwenle azie manzonle mɔɔ la bɛ avinli azo la, ɔzele raalɛ ne kɛ: “Ɔmɔ, die me di, mekɛ bara mɔɔ menli ɛnrɛzonle Selɛ ne wɔ boka ye azo anzɛɛ wɔ Gyɛlusalɛm a.” (Dwɔn 4:21) Ɔyɛ azibɛnwo kɛ Dwuunli kɛha edwɛkɛ ɛhye a! Nzɔne ati a bɛbagyakyi Nyamenle ɛzonlenlɛ wɔ Gyɛlusalɛm ɛzonlenlɛ sua ne anu ɛ?\nGyisɛse doale zo kɛ: “Mekɛ ne ɛlɛba, yɛɛ yedwu bɔbɔ, mɔɔ ɛzonlenlɛma kpalɛ ne bazonle Selɛ ne wɔ sunsum nu nee nɔhalɛ nu a. Ɔluakɛ kɛ Selɛ ne kpondɛ kɛ bɛsonle ye la ɛne.” (Dwɔn 4:23) Wɔ ɛvoya dɔɔnwo anu, Dwuuma bule ɛzonlenlɛ sua kɛnlɛma ne mɔɔ wɔ Gyɛlusalɛm la kɛ ɛleka titili mɔɔ bɛsonle a. Bɛkɔ ɛkɛ ne fane nsa wɔ ɛvolɛ ko anu bɛkɔbɔ afɔle bɛmaa Gyihova, bɛ Nyamenle ne. (Adendulɛ 23:14-17) Noko Gyisɛse hanle kɛ bɛbagyakyi ɛhye mɔ amuala na “ɛzonlenlɛma kpalɛ ne” bazonle wɔ “sunsum nu nee nɔhalɛ nu.”\nƐnee Dwuuma ɛzonlenlɛ sua ne le debie mɔɔ bɛnwu ye mɔɔ ɔgyi ɛleka fɔɔnwo bie a. Noko sunsum nu nee nɔhalɛ nu ɛzonlenlɛ ɛnle zɔ. Yemɔti, ɛnee Gyisɛse ɛlɛkilehile nu kɛ nɔhalɛ Kilisienema ɛnrɛzonle wɔ ɛleka kpɔtee bie anzɛɛ sua bie mɔɔ bɛzi, le kɛ Gɛlaezem Boka, Gyɛlusalɛm ɛzonlenlɛ sua ne anzɛɛ ɛleka nwuanzanwuanza gyɛne biala.\nMɔɔ Gyisɛse nee Samɛleanli raalɛ ne ɛlɛtendɛ la, eza ɔhanle kɛ “mekɛ ne” mɔɔ Nyamenle ɛzonlenlɛ nu nzenzaleɛ ɛhye babɔ ɔ bo la “ɛlɛba.” Kenlenzu a ɛhye bazi a? Ɛhye zile wɔ mekɛ mɔɔ Gyisɛse luale ye ewule ne azo ɔmaanle Dwuuma ɛzonlenlɛ ngyehyɛleɛ ne mɔɔ gyi Mosisi Mɛla ne azo rale awieleɛ la. (Wulomuma 10:4) Noko, Gyisɛse eza hanle kɛ: ‘Mekɛ ne ɛdwu bɔbɔ.’ Kɛmɔti ɛ? Ɔluakɛ, kɛ Mɛzaya ne la, ɛnee ɔlɛboɔboa ɛdoavolɛma mɔɔ bɛbali mɛla mɔɔ ɔhanle ɔdoale zo kɛ: “Nyamenle le Sunsum, yemɔti ɔwɔ kɛ bɛdabɛ mɔɔ bɛsonle ye la bɛsonle ye wɔ sunsum nu nee nɔhalɛ nu” la azo. (Dwɔn 4:24) Duzu a sunsum nu nee nɔhalɛ nu ɛzonlenlɛ kile a?\nMɔɔ Gyisɛse ka sunsum nu ɛzonlenlɛ nwo edwɛkɛ la, ɛnee ɔnga anyelielɛ anzɛɛ wuluwuluyɛlɛ mɔɔ bɛfa bɛsonle la. Emomu, ɛnee ɔlɛka Nyamenle sunsum nwuanzanwuanza ne, mɔɔ bahile yɛ adenle yeamaa yɛade Ngɛlɛlera ne mɔ abo la anwo edwɛkɛ. (1 Kɔlentema 2:9-12) Nɔhalɛ ne mɔɔ Gyisɛse hanle nwolɛ edwɛkɛ la a le nɔhalɛ ndelebɛbo mɔɔ wɔ Baebolo ne anu la. Zɔhane ati, kɛ anrɛɛ yɛbazonle wɔ ɛleka titili bie la, ɔwɔ kɛ yɛ ɛzonlenlɛ gyinla mɔɔ Baebolo ne kilehile na sunsum nwuanzanwuanza ne kile yɛ adenle la azo amaa Nyamenle alie ado nu.\nKƐZI KILISIENEMA BU AWOZONLE AZUA LA\nKɛzi ɔwɔ kɛ Kilisienema bu adenle mɔɔ bɛtu bɛkɔsonle wɔ awozonle azua nu la ɛ? Saa yɛsuzu Gyisɛse edwɛkɛ mɔɔ ɔhanle kɛ ɛzonlenlɛma kpalɛ ne bazonle Nyamenle wɔ sunsum nu nee nɔhalɛ nu la anwo a, ɔda ali kɛ yɛ anwuma Selɛ ne ɛnlie bozonle sua nu ɛzonlenlɛ biala anzɛɛ ɛleka nwuanzanwuanza bie ɛndo nu. Bieko, Baebolo ne ka kɛzi Nyamenle bu abaaba mɔɔ bɛdi bɛ eni wɔ ɛzonlenlɛ nu la anwo edwɛkɛ. Ɔka kɛ: “Bɛhwe bɛ nwo bɛvi awozonle ɛzonlenlɛ nwo.” (1 Kɔlentema 10:14) Ɛhye ati, nɔhalɛ Kilisienenli ɛnrɛzonle wɔ ɛleka biala mɔɔ bɛbu ye kɛ ɔle nwuanzanwuanza anzɛɛ ɛleka mɔɔ bɛsonle awozonle la. Yemɔti, ɔlua mɔɔ yɛha ye wɔ awozonle azua nwo la ati, nɔhalɛ Kilisienema ɛnzonle wɔ ɛleka ɛhye mɔ.\nNoko, ɛhye ɛngile kɛ Nyamenle Edwɛkɛ ne tua kɛ yɛbanyia ɛleka mɔɔ yɛyɛ asɔne, yɛsukoa anzɛɛ yɛdwenledwenle ninyɛne nwo a. Nyianu ɛleka mɔɔ bɛziezie ɛkɛ ne kɛnlɛma na ɔfɛta la boa maa yɛsukoa debie na yɛdwenle sunsum nu ninyɛne nwo. Eza ɔnle ɛtane kɛ yɛbayɛ ngakyedeɛ, mɔɔ le kɛ nla yeamaa awie mɔɔ ɛwu la. Bie a bɛyɛ ɛhye bɛfa bɛkakye anzɛɛ bɛkile ɛlɔlɛ mɔɔ bɛlɛ bɛmaa ahenle mɔɔ ɛwu la. Noko, saa yɛbu ɛleka ɛhye mɔ kɛ ɔle nwuanzanwuanza anzɛɛ yɛdi abaaba anzɛɛ ngakyedeɛ bie eni a ɔ nee Gyisɛse edwɛkɛ ne ɛnyia.\nYemɔti, ɔnle kɛ ɛkɔ awozonle azua nu na ɛmaa ɛ nye da kɛ Nyamenle badie wɔ asɔneyɛlɛ. Anzɛɛ Nyamenle anye balie ɛ nwo na yeamaa wɔ nyilalɛ titili bie kɛ wɔdu adenle wɔhɔ bozonle sua nu la. Baebolo ne maa yɛnwu kɛ Gyihova Nyamenle, ‘anwuma nee aze Awulae ne ɛndɛnla sua mɔɔ menli ɛva bɛ sa ɛzi la anu.’ Noko ɛhye ɛmmaa yɛ nee Nyamenle avinli ɛnde. Yɛbahola yɛazɛlɛ ye wɔ ɛleka biala na ɔbadie yɛ ɔluakɛ “Nyamenle nee yɛ nuhua biala avinli ande biala.”—Gyima ne 17:24-27.\n^ ɛden. 2 Asolo kɛzi bɛyɛ ye wɔ Shinto awozonle azua biala anu la.\n^ ɛden. 3 Nea ɛlɛka “ Bozonle Sua A Le Duzu?”\nBozonle Sua A Le Duzu?\nMɔlebɛbo ne, edwɛkɛkpɔkɛ “bozonle sua” kile ɛleka mɔɔ bɛfa ngakyedeɛ nwuanzanwuanza bɛsie la. Ndelebɛbo ne anu ɛbuke; ɛnɛ ɔkile ɛleka mɔɔ bɛbu ye kɛ ɔle nwuanzanwuanza mɔɔ bɛsonle ɛkɛ anzɛɛ bɛnzonle ɛkɛ la. Bɛyila awozonle azua mɔɔ bɛsonle nu la azo bɛmaa nyamenle bie anzɛɛ bɛfa bɛdi sonla “nwuanzanwuanza” bie eni. Bɛta bɛfa abaaba nee ngakyedeɛ bɛsie sua bie mɔ anu mɔɔ bɛdie bɛdi kɛ tumi anzɛɛ sunsum bie wɔ nu. Ɛnɛ, bozonle sua bahola ayɛ ɛzonlenlɛ sua, asɔnesua anzɛɛ ɛleka bie mɔɔ awie sonle la. Bie mɔ si bozonle sua wɔ bɛ awuke nu. Bɛsi afɔlemokyea ngyikyi wɔ awozonle azua nu wɔ Aduduleɛ nee Adɔleɛ na bɛyɛ asɔne, bɛdwenledwenle ninyɛne nwo na bɛbɔ afɔle wɔ zo.\nTɛ awozonle azua ne amuala a bɛsonle wɔ nu a. Kɛ neazo la, wɔ ewiade amuala, mbusua nee agɔnwolɛma ta si ‘adenle nloa awozonle azua’ fa kakye bɛ kulovolɛma mɔɔ bɛwule wɔ kale esiane nu la. Awozonle azua bie mɔ ɛnvale ɛzonlenlɛ nwo na bɛfa bɛkakye menli mɔɔ ɛlie duma anzɛɛ bɛdabɛ mɔɔ bɛwule konle nu anzɛɛ esiane gyɛne bie anu la. Awozonle azua ɛhye mɔ maa menli nyia adenle dwenledwenle na bɛdi nyane ɛdeɛ, noko ɔmaa yɛnwu bɛdabɛ mɔɔ bɛsi la ɛzonlenlɛ nu diedi nee bɛ nyɛleɛ.\nEDWƐKƐ TITILI Asoo Ɔzile Amgba Ɔ?\nEDWƐKƐ TITILI Duzu Ati A Gyisɛse Nwunle Amaneɛ Na Ɔwule A?\nKɔkɔbɔlɛ Ɛdielɛ Kola Die Wɔ Ngoane!\nTile Nee Ngyɛnu—Nwane A Vale Rale Baebolo Ne Anu A?\nNwane A Le Abɔnsam?\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE No. 2 2016 | Duzu Ati A Gyisɛse Nwunle Amaneɛ Na Ɔwule A?\nNo. 2 2016 | Duzu Ati A Gyisɛse Nwunle Amaneɛ Na Ɔwule A?\nƐZINZALƐ ARANE No. 2 2016 | Duzu Ati A Gyisɛse Nwunle Amaneɛ Na Ɔwule A?